
Avakirina Kobanê erk 


Nêzikbûna di navbera hêzên kurd ya ku bi gefa DAIŞ'ê re destpêkiribû bi 
boneya avakirina Kobanê didome. Rayedarên kantonê bo ji nûve avakirina 
bajarê ku di şer de hatibû wêrankirin banga piştgirî û alîkariyê dikin. Serokê 
Herêma Kurdistanê Mesûd Barzanî jî banga piştgiriya avakirina bajêr kir û 
avakirina Kobanê weke 'erka netewî' binavkir. 


Piştî rizgarkirina Kobanê û gundên derdora bajêr şêniyê herêmê ku koçî 
Bakur kiribû jî dest bi vegerê kir. Heta niha dora 6 hezar kes li bajarê ku bi 
temamî hatibû wêrankirin vegeriya. Malbatên ku vegeriyan Kobanê dê heta 
ku xaniyên wan bêne avakirin wê li konbajara ku hate vekirin bimînin. Her- 
wiha Asya Abdullahjî bo avakirinê bal kişand ser yekîtiyê. J 

Ji Tehranê pengava 
Haşdî Eş Şabî 

Armancên milîsên şîa ku li herêmên 
tirkmenan yên nêzîkî sînorê Herêma 
Kurdistanê çalakiyên xwe zêde dikin, 
di nav kurdan de dibin sedema 
fikaran. Tê ragihandin ku ev milîsên 
şîa yên ku bi armanca DAIŞ’ê ji 
wargehên ku dagirkiriye derxin li hev 
hatine civandin û di operasyonên 
artêşa Iraqê de li gel artêşê beşdarî 
operasyonan dibe lê belê li gor 
destûra Iraqê hêzên derqanûnîne, 
piştî ku bihêz bibin dikarin êrîşê 
Kurdistanê jî bikin. . 5 



Dr. Kamal Sîdo 

DAiŞ 

projeya kê ye 

Akademîsyen û aktîvîstê mafê mîrovan 
Dr. Kamal Sîdo ku beriya demeke nêz li 
Rojava demekê ma û di derheqê rewşa 
heyî de lêkolîn û çavdêrî pêkanîn, da 
zanîn ku li pişt DAIŞ’ê gelek dewlet 
hene lê ew wek projeyeke Tirkiye’yê ye. 
Nûnerê Rêxistina Gelên di bin Gefan 
de yê Rojhilata Navîn Sîdo di derheqê 
rewşa dawî ya Rojava, şerê kurdan ê 
bi DAIŞ’ê re, peymanên kurdên Ro- 
java yên bi mixalîfên Suriye’yê re û 
peywendiya kurdên Rojava û Başûr de 

BasNûçê'yê re axivî. r08-9 

Erlca nû va netewî: Avakirina Kobanê 


Rabia Çetin 

P iştî êrîşên DAIŞ’ê yên ser Şengal û 
Kobanê û wêrankirina van bajaran 
hemû partiyên siyasî yên kurd ên li 
her çar perçeyan nêzîkî hevdû bûn û hemû 
partiyan yek helwest nîşan dan û hêviya 
yekgirtina netewî gihişt asteke bilind. Her 
wiha ji bo avakairina Kobanê jî niha ji aliyê 
hemû partiyên siyasî ve heman helwest tê 
nîşandan. Piştî wêranbûna Kobanê ji aliyê 
rêvebirên Kontonên Rojava ve bangawazi- 
yên alîkariyê tên kirin. Di bangawaziya li 
hemû xelkê Kurdistanî û li hemû kurdên 
li cihanê hat kirin de daxwaza alîkari û 
piştevaniyê hat kirin. Serokê Herêma Kurd- 
istanê Mesûd Barzanî yekem kes bû ku 
bersiva bangawaziya kantonan da. Mesûd 
Barzanî di daxuyaniya xwe de eşkere kir ku 
“avakirina Kobanê erka nû ya netewî ye” û 
da zanîn ku di parastina Kobanê de kîjan 
helwest hatibe nîşandan divê ji bo avakirina 
wê jî heman helwest bê nîşandan. Barzanî 
bang li hemû sazî û dezgehên Kurdistanê 
kir ku hemû sazî û dezgeh li gorî derfetên 
xwe beşdarî avakirina Kobanê bibin. Her 
wiha di heman çerçoveyê de xebatên ku 
dest pê kiribûn jî berdewam dikin û hat za- 
nîn ku xelkê Rojava yê ku ji cîh û warê xwe 
bibûn û bibûn penaber jî vedigerin Rojava. 

Rûdanên Rojava bi derxistina DAIŞ’ê ya 
ji Rojava û azadkirina gundan berdewam 
dike û her wiha DAIŞ’a ku li hemberî hêzên 
kurd têk çû dest bi wêrankirin û dagirkirina 
bajarokên xelkê suryanî dike. DAIŞ ji ser 
bajarokê Hasekê ve êrîşî xelkê suryanî dike 
ji hêla din ve jî hêzên kurd ji Kobanê ber bi 
keleha DAIŞ’ê Til Ebyad’ê ve pêş ve diçin û 
hêza xwe li Hasekê xurttir dikin. 

Piştî rizgarkirina navenda Kobanê 
û gelek gundan, şêniyên Kobanê yê ku 
derbasî Bakurê Kurdistanê bibû vedigerin 
Kobanê. Hat zanîn ku heta niha sê hezar 
kes li bajêr vegeriya ye. Rêvebirên Kantonê 
eşkere dikin ku vegera xelkê bajêr her çend 
wan bextewar bike jî ji ber nebûna derfetan 
xelkê ku vediger- 
injî mecbûr 
in di 

kampa ku 
li Kobanê 
hatiye 



danîn de bimînin. Li hêla rêvebirên kan- 
tonê jî bangawaziyên xwe yên alşkariyê di- 
domînin. Her wiha heta niha xelkê Bakurê 
Kurdistanê û Serokê Herêma Kurdistanê 
dest dirêjî wê banga rêvebirên kantonê 
kirin. Barzanî daxuyand ku her çend para- 
stina Kobanê giring be avakirina wê jî ew 
çend giring e û wiha got: “Avakirina Kobanê 
erka me ye. Hemû kes mecbûrê vê erka xwe 
bi cih bîne.” 

DAIŞ ku li Kobanê li hember hêzên 
kurd têk çû ji bo ku êrîşî Cizîrê bike dest bi 
êrîşa li ser Hasekê kir. Her wiha rêvebirên 
Kantonên Cizir û Efrînê jî eşkere kirin ku 
rejima Sûriyê û îran eşîrên ereb li hember 
kurdan tûj dike û hewla wan heye ku wan 
bi ser kurdan de bişînin. Revebirên her du 
kantonan daxuyandin ku hêzên kurd li her 
du kantonan jî cihê xwe girtine û dê destûra 
wan lîstik û êrîşan nedin tu kesî. 

Operasyoana Tirkiye’yê ya veguhestina 
Suleyman Şah û piştgiriya PYD û derbas- 
bûna leşkerên tirk a di nava Kobanê re jî 
hîn di rojevê de ye. Herwiha tê nîqaşkirin 
ku wê di pêşerojê de Tirkiye li hemberî 
Rojava siyaseteke çawa bimeşîne. 

“Hêzên kurd li sê aliyan pêşve diçin” 

Her çend hêzên kurd navenda Kobanê û 
gelek gundên bajêr rizgar kiribin jî opera- 
syonên qontrolkirina herêmê berdewam 
dikin. Li gor agahiyên ku ji operasyonan 
tên gelek gund hatine rizgarkirin. Berpirsê 
Peywendiyên Derve yê Kobanê îbrahim 
Nassan rewşa dawî ya Kobaê û agahiyên 
dawî yên operasyonên li Kobanê ji roj- 
nameya BasNûçe’yê re eşkerekir. Nassan da 
zanîn ku hêzên kurd gihiştine keviyên Çemê 
Feradê û li sê terefan bi qasî 35 kîlome- 
treyan bi pêşve çûne û her wiha hêzên kurd 
ji Bakurê Kurdistanê heta gundê Daxdikê 
xistine qontrola xwe û pêşketina hêzên 
kurd berdewam dike da ku hemû gundên 
kurdan rizagr bikin. 

“Li Kobanê konbajar hat danîn” 

Piştî rizgarkirina navenda bajrê Kobanê 
û operasyonên rizgarkirina gundên Ko- 
banê xelkê Kobanê yê ku derbasî Bakurê 
Kurdistanê bibû di rêya vegerê de ye. Xelkê 
Kobanê yê ku di îlonê de ji Kobanê derket û 
hat Bakurê Kurdistanê û li navçeya Sirûca 

Rihayê li kapman bi cih bibû bi lez vedigere. 
Hat zanîn ku nêzîkî 3 hezar kes ji şêniyê 
Kobanê vegeriya ye bajêr. îbrahim Nassan 
da zanîn ku roj bi roja hejmara kesên ku ve- 
digerin bajêr zêde dibe û heta ku avakirina 
Kobanê bi dawî bibe ew ê xelkê Kobanê di 
konan de bimîne. Nassan daxuyand ku divê 
alikariya ku ji Kobanê re tê bê zêdekirin û 
heta niha tenê xelkê Bakurê Kurdistanê û 
Serokê Herêma Kurdistanê Mesûd Barzanî 
bersiva bangawaziya wan a alîkariyê daye. 

“Êdî kes nikare kurdan ji hev bike” 

Nassan di berdewamiya xaftina xwe de 
eşkere kir ku êrîşên DAIŞ’ê yên li ser Şengal 
û Kobanê Kurd nêzîkî hevdû kirine û heta 
ku pedîvî bi mayîna Pêşmergeyan hebe ewê 
Pêşmerge li Kobanê bimînin. Nassan bang 
li hemû kurdan jî kir û da zanîn ku ewê 
rojekê di meseleya yekitiyê de biserkevin û 
wiha berdewamkir: “Mixabin berê jî ber- 
jewendiyên me yên siyasî em ji hev kiribûn. 
Lê belê kesên bi şev û roj li Sirûcê li ser 
sînor bûn, Pêşmergeyên jî sînorê Tirkiye’yê 


Avakirina Kobanê jî divê bihevrebe 

Hevseroka Kantona Kobanê Asya Abdullah jî di axaftina xwe ya di der- 
barê avakirina Kobanê de bal kişand ser yekîtiya kurdan. Abdullah da 
zanîn ku hem di dema pevçûnan de hem jî di dema avakirina Kobanê 
de berxwedana hevpar ji bo yekitiyê giring e û ji bo avakirina Kobanê 
dê kurd yek helwestê nîşan bidin. Abdullah wiha domand: “Beriya 
hemû kesî di avakirina Kobanê de berpirsiyarî dikeve ser milê kurdan. 
Hewceye her kurd bikeve nava seferberiyê û ji bo Kobanê kampanyayên 
alîkariyê bide destpêkirin.” 


re derbasbûn û hatin Kobanê, piştgiriyên ji 
Ewrûpa hatin, kesên ku ji Rojhilatê Kurd- 
istanê hatin û beşdarî berxwedana Kobanê 
bûn hemû kes bila bizanibe ku em hemû 
bûne yek. Xwîna me li Kobanê bû yek, êdî 
tu hêz nikare ykîtiya me xera bike. Ji niha û 
pê de ew ê meseleya me avakirina yekitiya 
kurdan be. Em kurd mirovên demokrat û 
aştîxwaz in. Ji ber vê yekê rola me giring e. 
Li Rojhilata Navîn divê em baweriya xwe û 
yekîtiya xwe bidomînin.” 

“Tu kes nikare bikeve Kobanê” 

Di dirêjahiya axaftina xwe de Nassan bal 
kişann ser veguhestina Suleyman Şah û 
wiha got: “Eger destûra fermandeyên me 
nebe tu kes nikare derbasî nava Kobane 
bibe. Operasyon bi hevkariya hêzên kurd 
hat kirin. 

“Avakirina Kobanê erka me ya 
neteweyî ye” 

Her wiha Serokê Herêma Kurdistanê 
Mesûd Barzanî jî ji bo avakirina Kobanê 
bnaga alîkariyê kir û got; “Avakirina Ko- 
banê erka me ya neteweyî ye. Miletê kurd 
xwedî heman dozê ye, çi di roja çê de çi di 
roşa xirab de be bûne yek. Em vê peyamê 
bigihînin hemû dinya yê.” Mesûd Barzanî 
wiha berdewam kir: “Piştî rizgarbûna 
Kobanê ji bo ku xelkê me bi dilekî rihet 
biçe mala xwe hewcedari ye ku bajar ji 
nûve bê avakirin. Li nava welêt û li derveyî 
welêt hemû kurd, saziyên sivîl, dzegehên 
medyayî, komeleyên xêrxwaziyê, kesên xêr- 
wxwaz û hemû saziyên Herêma Kurdistanê 
yên fermî, hemû kes li gor derfetên xwe bila 

beşdarî kampanyayên alîkariyê bibin. Çawa 
dema teorîstan bajar dagir kir em hemû 
ji dil û can bi alîkariya Kobanê gihiştin û 
çawa pêşmerge bi yek dengî û samîmiyeteke 
neteweyî li Kobanê xwedî derketibe, niha jî 
ji bo ku li bajar cihên jîngehê bên avakirin, 
em bi hemû hêza xwe bixebitin.” 

“îran, eşîrên ereb bi ser Rojava de 
dişîne” 

Mihemed di berdewamiya axaftina 
xwe de amaje bi wê yekê kir ku rejima 
Sûriye û îran dixwazin li Kantona Cizîrê 
yekîneyeke leşkerî ku ji ereban pêk tê ava 
bikin. Mihemed her wiha da zanîn ku îran 
bi wan yekîneyên ereb dixwaze Rêveberiya 
Rojava mijûl bike û li Rojava bibe xwedî 


destkeftiyan. Mihemed ragihand ku îran 
hinek eşîrên ereb yên perwerdekirî bi ser 
Rojava de dişîne û ev yek jî bi hevkariya 
rejima Sûriyê pêk tê û ew dixwazin li 
Kantona Cizîrê hêzeke wan hebe. Mihemed 
wiha domand: “Piştî ku DAIŞ li Rojava têk 
çû pilaneke nû tê amade kirin. Ew jî ew 
e ku xelkên di bin Rêveberiya Xwesriya 
Demokratîk de ne bera hevdû bidin. Em 
difikirin ku destê îranê di van pilanan de 
heye. Li hêla din jî rejima Sûriyê û grubên 
radîkal hene. Eşîra Teyan û çend eşîrên 
din ên ereban jî di nava vê pilanê de ne. Ev 
kom ji hêla îranê ve hatine perwerdekirin 
û wana bi ser Rojava de dişînin dixwazin 
êrîşî rêveberiya kurda bikin. Lê belê gelek 
eşîrên ereban li gel YPG’ê û YPJ’ê ne û rêzê 
ji Rêveberiya Xweseriya Demokratîk re 
digrin.” 

“Ew ê pilanên ereban têk biçin” 

Peyamner Cihat Roj jî rewşa dawî ya 
Kantona Cizîrê ragihand. Roj eşkere kir ku 
hêzên ereb ên bi ser Wezareta Berevaniya 
Kantona Cizîrê û hêzên meclîsa asûrî jî tevlî 
hêzên kurd bûne û beşdarî operasyona Til 
Temirê bûne. Roj her wiha daxuyand ku 
beriya DAIŞ’ê Artêşa Azad û komên bi ser 
wê ve ne êrîşî vê heremê kiribûn lê belê 
hêzên kurd rê li ber wan girtibû û destûr 
nedabû ku ew derbasî herême bibin. Di 
dirêjahiya axaftina xwe de peyamnêr Roj 
amaje bi wê yekê kir ku hewldan hene ku li 
Rojava di nava ereb û kurdan de pevçûnê 
derxin û Artêşa Azad jî dixwaze li Kantona 
Cizîrê bibe xwedî desthiladarî lê belê rêve- 
briya kantonê destûra vê yekê nade. Roj 
axaftina xwe wiha berdewam kir: “Ji ber ku 
Artêşa Azad di Knatona Cizîrê de cîh nagire 
dixwaze li vê derê bibe xwedî erk. Ji bo ku 
li hember Rêvebriya Xweseriya Demokratîk 
derkeve dixwaze yekîneyeke ku ji ereban 
pêk were damezirine. Rêveberiya Kantona 
Cizîrê û xelkê Cizîrê bi vê plana Artêşa Azad 
dizanin. Rêverbiya Xweseriya Demokratîk 


çawa hemû planên li ser Rojava vala derx- 
istibin ew ê vê lîstikê jî vaa derxin.” 

Rejîm dixwaze kurda bikşîne ba xwe 

Ciwan Nedim jî di derbarê helwesta re- 
jîma Sûriye ya li hemberî kurdan û îdiayen 
ku li Hasekê di navbera kurd û ereban de 
pevçûn derkeve de axivî. Ciwan Nedîm 
rewşa dawî wiha şîrove kir: “Li Hasekê rewş 
aram e, pevçun tune ne, hêzen rejîmê jî paş 
ve kişiyane. Hêzen kurdan taxên ku kurd 
li wan deran dijî diparêzin û di çeperan de 
amade ne. Taxen ku ereb tê de dijîn û nav- 
enda bajêr di bin serweriya hêzen rejimê de 
ye. Êrişkirina kurdan bi kêrî rejîmê nayê. 
Rejim naxwaze êrşî kurdan bike. Rejîm 
dixwaze ku kurdan bikşîne ba xwe” 

Peymana YPG û Eniya El-Şamê 

Wezîrê Parastina Kantona Efrînê Ebdo 
Îbrahîm jî di derheqê îdiayên ku di navbera 
kurd û ereban de pevçûn hene de wiha 
got: “Li Efrînê rewş aram e û aniha tu kêşe 
tune ne. Lê wisa nayê jiyankirin.” Îbrahîm 
bi bîr anî ku hêzên kurd di çeperan de di 
parastinê de ne û wan êrişên rejîmê û êrişen 
ereban ên dema berê wala derxistinê. Abdo 
Îbrahîm her wiha da zanîn ku berê jî YPG’ê 
bi Eniya El Şamê re hevkarî kiriye û YPG 
weke hêza fermî ya herêmê hatiye qebûl 
kirin. 

Hêzên kurdan li Til Ebyadê ne 

Li aliyê din piştî ku Kobanê û gûnden 
wê jî deste DAIŞ’ê hatin paqijkirin, hêzên 
kurd li aliyê rojhelêtê herêmê peş ve 
diçin, pêşveçûna aliyê Til Ebyad ku bi ser 
Raqqa’yê ve û weke kelaha DAIŞ’ê tê zanîn 
jî dest pê kir. Ji Tel Abyadê Rojnameger 
Îbrahîm Mûslûm li ser rewşa dawî ya 
şer agahî dan. Mûslûm eşkere kir ku 25 
kîlometre mayê ku hêzên kurd bigihêjin Til 
Ebyadê (Grê Spî) û Pêşmerge li sînorê Til 
Ebyadê ye û gûndên ku li sînorê Til Ebyadê 
nê bi piranî jî DAIŞ’ê hatine stendin. 


Operasyona Şah Firadê baweri ya bi lcurdan xurt kir 


Herî dawî di rojên borî de operasyona 
Tirkiyê ya li Gundê Karakozaka Helebê 
ya ji bo anîna Goristana Siileyman Şah 
pêk anîbû hîn di rojevê de ye. Tehlîl- 
gerên siyasî li ser wê yekê radiwestin ku 
piştî operasyonê gelo dê peywendiyên 
Tirkiyê û Rojava di kîjan astê de bin. 

Her wiha operasyon di dawiya peymana 
Perwedebike- Biteçhîzatbike ya ku li 
Emerîka hat lidarxistin de hat kirin. Her 
çend rayedarên Tirkiyê eşkere kiribin 
ku operasyon bêyî hêzên kurd hatiye li- 
darxistin jî serdana Hevserokê Kantona 
Kobnê Enwer Mislim a ji bo Enqere’yê 
û daxuyaniyên YPG’ê eşekere dikin ku 
Tirkiye li Rojava hevkariyê bi PYD’ê 


re dike. Serokê Navenda Lekolînên 
Navdewletî yên Rojhilata Navîn (IMPR) 
Veysel Ayhan operasyon û tesîra opera- 
syonê ji rojnameya BasNûçeyê re nirx- 
and. Ayhan da zanîn ku dibe ku Tirkiye 
û PYD li herêmê weke mûttefîk bi hevre 
kar bikin. Di berdewamiya acaftina xwe 
de Ayhan eşkere kir kur vê operasyonê 
di nav qada navdewletî de biewlebûna 
hêzên kurd xurtir kiriye û careke din jî 
eşkere kiriye ku li Rojhilata Navîn ew 
xwedî hêzêke mezin û giring in. Ayhan 
wiha domand: “Kurd di vê operasynê 
de weke aktorên navdewletî cihê xwe 
girtine. Ev yek dide eşkere kirin ku wê 
kurd û tirk li herêmê tiffaqê bikin. Bi ser 


de Tirkiyê êdî di polîtîkaya Rojava de wê 
bi serê xwe biryaran nestîne.” 

Ayhan ragihand ku peymana ku bi 
Amerîkayê re hatiye kirin a Perwerde 
bike- Biteçhîzat bike bi tena serê xwe ni- 
karê rejima Suriyê birûxîne û eger DAIŞ 
ji wan cihên sunniyan ereb bê derxsitin 
ew ê kesên hatine perwerdekirin li 
wan cihan bêne bi cih kirin û valahiya 
wê herêmê çareser bikin. Ayhan got 
ku di dawiya vê peymanê jî de ew ê bi 
kurdan re hevkarî bê kirin û bi taybetî 
eger DAIŞ ji Til Ebyadê bê derxistin ew 
ê kesên hatine perwerdekirin û hêzên 
kurd li wan cihan bêne bi cih kirin. 



Me giraniya hêza 
xwe da Hesekê 


Berdevkê YPG’ê Rêdûr Xelîl jî eşkere 
kir ku piştî rizgarbûna bajêr pevçûnên 
dijwar pêknehtine û DAIŞ’ dixwaze 
tola têkçûna Kobanê li Hasekê hilîne û 
bi wê minasebetê jî mewziyan dikole. 
Xelîl wiha berdewamkir: “Piştî ku 
Kobanê ji DAIŞ’ê hat rizgar kirin Til 
Hemis jî ji DAIŞ’ê hat rizgar kirin. 
DAIŞ’ê jî di 21’ê Sibatê de êrîşî Hasekê 
kir û ew êrîş berdewam dikin. Em di- 
zanin ku li Hesekê çeperên DAIŞ’ê yên 
stratejîk hene. Em jî wek hêzên kurd 
giraniya xwe didin Hesekê.” 



Kurdan dev ji 
xaka xwe berneda 

Hevserokê Meclîsa Kantona Kobanê 
Hekîm Xalo jî da zanîn ku her çend 
li Kobanê û Hasekê pevçûn û êrîşên 
mezin pêk hatibin jî kurdan xaka xwe 
terk nekirine û heta dawiyê di berxwe 
dane û ew êrîş têk birine. Xalo wiha 
domand: “Niha li taxên kurdan ên 
Hasekê tu kêşe tuneye. Kurd ji bo 
ku xwe biparêzin di çeperan de ne. 
Rejim di nava karên ne baş de ye. Ez 
bawer nakim ku dîsa êrîşî kurdan 
bikin. Lewre êrîş kirin lê belê kurdan 
cihê xwe berneda û neçûn xaka xwe 
bernedan.” 

B i zêdebûna kiryarên milîsên şîa 
Heşdî Eş Şabî yên tê angaştin ku ji 
alî Tehranê ve têne birêvebirin, ku 
Kurdistanê dikin armanc, dibin sedemên 
nerazîbûnan. Armancên milîsên Şîa ku 
li herêmên Tirkmenan yên nêzîkî sînorê 
Herêma Kurdistanê çalakiyên xwe zêde 
dikin, di nav kurdan de dibin sedema 
fikaran. Tê ragihandin ku ev milîsên şîa 
yên ku bi armanca DAIŞ’ê ji wargehên ku 
dagirkiriye derxin li hev hatine civandin 
û di operasyonên artêşa Iraqê de li gel 
artêşê beşdarî operasyonan dibe lê belê li 
gor destûra Iraqê hêzên derqanûnîne, piştî 
ku bihêz bibin dikarin êrîşê Kurdistanê jî 
bikin. 

Tê gotin ku ev milîsên şîa yên ku li 
eniya başûrê Kerkûkê kom bûne, ji ber ku 
rêgeha wan di bin dagirkeriya DAIŞ’ê de 
ye, bi ser frokexaniya Silêmanî ve derbasî 
eniyên şer dibin. Helwesta nebaş a vê 
koma milîsên şîa Heşdî Eş Şabî ku hewl 
dide Navçeya Hewîceyê ji dest DAIŞ’ê 
rizgar bike, lê belê dizane ku nikare rizgar 
bike, ji bo Pêşmerge cihê nerazîbûnê ye. Di 
derbarê mijarê de Fermandarê Pêşmerge 
yê Eniya Rojavayê Kerkûkê Kemal Kerkûkî 
ragihand ku ji bo rizgarkirina Hewîceyê, 
wê Pêşmerge bi Milîsên Şîa re operasyonê 
pêk neyîne. 

Demek e ku hem hêzên Pêşmerge û hem 
jî milîsên Heşdî Eş Şabî, ji bo rizgarkirina 
Hawîce’yê amadekariyên operasyonê 
dikirin. Piştî ku fermandarê milîsên şîa yê 
Kerkûkê Zekî Kemal di daxuyaniyekê de 
got ku 4 Ji bo operasyona Hawîceyê pêdi- 
viya wan bi destûra kesî tune’ ev yek di nav 
Pêşmerge de bû cihê nerazîbûnê. Li hem- 
ber vê daxuyaniyê Fermandarê Pêşmerge 
yê Rojavayê Kerkûkê Kemal Kerkûkî, 
ragihand ku Hewîce beşek ji Kurdistanê ye 
û ew ê nehêlin ku Heşdî Eş Şabî derbasê 
Kurdistanê bibin. 

Serokê Parlamena Kurdistanê yê Berê 
û Fermandarê Pêşmerge yê Rojavayê 
Kerkûkê Kemal Kerkûkî, ji BasNûçeyê re 
ragihand ku tu çalakiyeke milîsên Heşdî Eş 
Şabî li Kurdistanê tune ne û eger bixwaze jî 
wê Asayîşa Rêveberiya Herêma Kurdistanê 
(RHK) û hêzên Pêşmerge destûrê nedin 
wan. Kerkûkî wiha dom kir: “Weke ku di 
destûrnameya Iraqê de jî hatiye diyarkirin; 
Hêzên fermî yên Asayîşa RHK’ê hene. Ji 
bilî van hêzên fermî, bêyî destûra Serokatî 
û Hikûmeta RHK’ê, tu komên çekdar 
nikarin derbasî axa Kurdistanê bibin. 
Çalakiyên van koman ên derveyî Herêma 
Kurdistanê, wan û Hikûmeta Navendî ya 
Iraqê eleqedar dike. Lê belê li Kurdistanê 
Heşdî Eş Şabî tune ne û ew ê nikaribin 
derbasî Kurdistanê bibin” Kerkûkî diyar 
kir ku Pêşmerge bi qasî kurdan, komên 
etnîkî, olî û mezhebî yên Herêma Kurdis- 
tanê jî diparêze û ev nabe sedem ku komên 
çekdar ên ne fermî derbasî axa Kurdistanê 


bibin. Kerkûkî teqez kir ku ne li Kerkûkê, 
ne li Hewîceyê û ne jî li Şengalê komên 
Heşdî Eş Şabî tune ne. 

Pengava Heşdî Eş Şabî ya Şengalê 

Milîsên Heşdî Eş Şabî ku li herêma 
Kerkûkê, li Qezaya Hewîceyê, ji bo hêzên 
Pêşmerge astengiyan derdixin û ji ber van 
helwesta xwe dibin cihê nerazîbûna RHK’ê, 
vê carê li Şengalê dest bi karên nebaş kirin. 
Ev grûp, her çiqas li gor destûrnameya 
Iraqê hêzeke derqanûnî be jî, ji Hikûmeta 
Bexdayê meaş werdigirin. Piştî ku li 
şengalê hin endamên Hêzên Parastina 
Şengalê(HPŞ) ku nêzîkî PKK’ê ye derbasî 
Heşdî Eş Şabî bûn, ev yek li Herêma 
Kurdistanê bû cihê nerazîbûnê. Berpirsên 
HPŞ’ê, hefteya çûyî bi daxuyaniyekê diyar 
kirin ku nêzîkî 1500 kes ji wan beşdarî 
Heşdî Eş Şabî bûne. Ev daxuyanî di raya 
giştî ya kurdan de bû cihê nerazîbûnê û di 
nav kurdan de tirsa pevçûnên navxweyî 
der kiribû. 

Di derbarê mijarê de Fermandarê 
Yekîneyên Zêrevan ên Pêşmerge Kamran 
Hawramî ji BasNûçe’yê re ragihand ku 
fermana Serokê RHK’ê Mesûd Barzanî 
heye û ew rê nadin ku endamên Heşdî Eş 
Şabî li Şengalê xebatan bimeşînin û hatina 
wan a Şengalê ne pêkan e. Hawramî wiha 
dom kir: “Lê belê Heşdî Eş Şabî bi rêbazên 
cûda hewl dide ku li Şengalê xwe bi rêx- 
istin bike û bi vê mebestê hin kesên ezidî 
bi xwe ve girê daye. Ev yek dikare di nav 
kurdan de bibe sedemê hin pirsgirêkan” 
Endama Lîsta Kurd a Parlamenta Iraqê ya 
ezdî Viyan Daxil jî di derbarê vê mijarê de 
daxuyand ku beşdarbûna hin kesên ezdî ya 
nav grûpên Heşdî Eş Şabî wê sûdê li wan 
neke û ger ku tiştekî wiha hebe divê ew 
kesên ezdî tafilê dest ji vê yekê berdin. 

Heşdî Eş Şabî çawa derket holê? 

Piştî ku DAIŞ pêşî Mûsil û wargehên 
derdora wê dagir kir û artêşa Iraqê 
li bajarên wek; Mûsil, Selehadîn, Di- 
yala û Tîkrîtê têk çû û belav bû, bi banga 
Serkirdeyê herî bi bandor ê şîayên Iraqê 
Ayetûlah Alî Sîstanî ev grûpên Heşdî Eş 
Şabî ku piranî ji erebên şîa pêk tê, lê belê 
tirkmenên şîa, kurdên şebek ên şîa û hin 
kesên ezdî jî beşdarî lê kirine, hatin bi 
rêxistinkirin. Grûpên Heşdî Eş Şabî ku bi 
erebî tê wateya ‘Komên Gel’ bi vî awayî li 
hev hatin civandin. Her çiqas li gor destûr- 
nameya Iraqê komên wiha derqanûnîbin 
jî Hikûmeta Navendî ya Iraqê hemû 
pêdiviyên aborî yên van milîsan dabîn dike 
meaş dide hemû endamên wê. Heta her 
çiqas di çarçoveya destûrnameyê de Hêzên 
Pêşmerge yên RHK’ê weke artêşeke fermî 
hatibe pesendkirin jî ji ber pirsgirêkên 
navbera Hewlêr û Bexdayê, Hikûmeta 
Navendî meaşên Pêşmergeyan nedişand lê 
belê meaşên van milîsan bê kêmasî dişand. 


DYA êdî çekan 
rasterast dişîne Hewlêrê 

Hewlêr, ji aliyekî ve dibe navenda 
geşedanên dîplomatîk ên ku Iraqê ele- 
qedar dikin, ji aliyê din ve jî di qada 
navneteweyî de xebatên xwe yên dîp- 
lomatîk dimeşîne. Piştî ku Rawêjkarê 
Asayîşa Herêma Kurdistanê Mesrûr 
Barzanî rexne li DYA’yê kir û daxwaza 
çekşandina rasterast a ji bo Herêma 
Kurdistanê kir, Washington’ê di çar- 
çoveya şerê ku li dij DAIŞ’ê tê meşandin 
de dest bi rasterast şandina çekan a 
Herêma Kurdistanê kir. Berpirsekî 
leşkerî yê DYA’yê, wêrekiya kurdan a 
di şerê li dij DAIŞ’ê de şayanî pesin- 
dayînê dît û da zanîn ku bi haydarkirma 
Hikûmeta Navendî ya Iraqê, çek û pêdi- 
viyên leşkerî yên ku hatine dabînkirin 
gihîştine Pêşmerge. Berpirsê leşkerî 
diyar kir ku ev çekên ku DYA’yê rasterast 
şandiye Hewlêrê ji 100 tangên T 62 û ce- 
bilxaneyên wan û Amûrên Teqemenî yên | 
Emprovîze (IED) pêk tên û got: “Şandina 
van çekan bi saya hewldanên Hêzên 
Hevpeyman û koordînasyona DYA’yê pê 
hatiye” 

Ji alî din ve Nûnerê Taybet ê Tekoşîna 
Kureyî ya li Dij DAIŞ’ê yê Serokê DYA’yê j 
John Allen jî li Washingtonê di panêla 
Dezgeha Ramanê ya bi navê Konseya 
Atlantîkê ya bi sernavê ‘Siberoja şerê ku 
li dij DAIŞ’ê tê meşandin’ de diyar kir . 
ku DYA’yê yekem car rasterast ji RHK’ê 
re çek şandiye û da zanîn ku ev çek bi 
frokeyên kargoyî çûne Frokexaneya 
Navneteweyî ya Hewlêrê. 


Her çiqas armanca bi damezirandina van 
komên milîs rizgarkirina wargehên şîayan 
ên ku ji alî DAIŞ’ê ve hatine dagirkirin be 
jî, gumanên ku ku ev komên milîs ji alî 
Tehranê ve têne birêvebirin têne gotin. 

Di demên dawî de bi kiryarên xwe yên 
Kerkûk, Hewîce û Şengalê, van gumanan 

piştrast dikin. 





Wezîrê Karên Derve yê Kanada’yê li 
Hewlêrê bû 

Yek ji serkirdeyên dewletên rojava ku 
hefteya çûyî hatin Hewlêrê jî Wezîrê Karên 
Derve yê Kanadayê Robert Nicholson bû. 
Di hevdîtina Wezîr Nicholson û şandeya 
Kanadayî ya li gel Barzanî de Nicholson da 
zanîn ku di şerê li dij DAIŞ’ê de Kanada, 
di destpêkê de beşdarî hêzên hevpeyman 
bûye ji bo şerê RHK’ê ya li dij terorê 
alîkariya aborî û leşkerî kirî ye. Nicholson, 
destnîşan kir ku hevkariya aborî û leşkerî 
ya RHK’ê û Kanadayê hevkariyeke dem- 
dirêj e û got ku di demên pêş de ev hevkarî 
wê berfirehtir bibe. Nicholson wiha axivî: 
“Beşdariya hevpeymaniya li dij DAIŞ’ê, ji 
bo feraseta asayîşa navneteweyî ya Kana- 
dayê erkekî bingehîn bû. Ji ber ku ji hemû 
komên etnîkî, olî û mezhebî yên ku ji ber 
şer koç kirine re malevaniyê kirine û ew 
parastine, em ji RHK’ê û gelê kurd re min- 
netdar û ji ber vê helwesta mirovî li hemû 
dinyayê şayanî pîrozkirinê ne” 







Serdegirtina PDK-Î’yê lêbikolin 

Hate ragihandin ku Serokê RHK’ê Mesûd Barzanî fermana lêkolînkirina bûyera 
Koye ya ku di 3 ’ê Adarê de Asayîşa Koyeyê bi ser kampa Partiya Demokrata Kurdistan 
a îranê de girtibû daye. Di derbarê vê mijarê de Serokê Dîwana Serokatiya Herêma 
Kurdistanê Fûad Husen daxuyand ku ev serdegirtin bûye cihê nerazîbûnan û ji ber 
vê yekê Serokê RHK’ê Mesûd Barzanî, ji bo bûyer bê aşkerekirin ferman daye da ku 
komeke lêkolînê biçe bûyerê lêbikole. Husen di daxuyaniyê de wiha got: “Birêz Barza- 
nî, ji bo bûyer aşkere bibe ferman daye komeke lêkolîner. Endamên PDK-Î’yê dibêjin 
ku Asayîyê bêyî destûrstendinê ketine kampê û li zarok û jinan dane. Lê belê berpirsên 
asayîşê jî dibêjin ku ew bi biryara dadgehê ketine kampê” 


Di hevdîtinê de Serokê RHK’ê Mesûd 
Barzanî jî ji ber ku ji destpêkê ve piştgirî 
dane gelê Kurdistanê û li gel şandina 
leşkeran, şandina hemû cûre çek û alîkari- 
ya aborî, ji bo gel û hikûmeta Kanadayê 
spasiyên xwe pêşkêş kir û got: “Wê gelê 
kurd van alîkarî û piştgiriyên Kanadayê 
qet ji bîr neke” Barzanî her wiha destnîşan 
kir ku Pêşmerge, koçber û awareyên ku 
ji ber şer, ji bêçarî reviyane bi bergîdana 


canê xwe parastine û got: “Ji bo koçber û 
awareyên ku hejmara wan gihîştiye du mi- 
lyonan çareseriya herî baş ew ê ku warge- 
hên wan bêne rizgarkirin û bêne parastin 
da ku dikaribin vegerin war û malên xwe” 
Barzanî diyar kir ku Pêşmerge çargoşeyeke 
15 hezar kîlometir ji dest DAIŞ’ê rizgar kirî 
ye û ji ber ku salên berê jî, di rojên zor û 
dijwar de deriyên xwe ji kurdên penaber 
re vekirine spasiya gel û dewleta Kanadayê 


kir. 

Nûnerê Taybet ê NY’yê hat Hewlêrê 

Serokê RHK’ê Mesûd Barzanî pêşwaziya 
Nûnerê Taybet yê Sekreterê Giştî yê NY 
Nickolay Mladenov jî kir. Di vê hevdîtina 
ku mijarên wek; êrîşên terorî yên herêmê 
û siberoja Iraqê hate gotûbêjkirin de 
Mesûd Barzanî anî ziman ku ew amadene 
piştgirî bidine planên siyasî yên hikûmeta 
nû ya Iraqê, di vê mijarê de aliyê kurd 
hin gavan avêtine û ger ku Bexda jî hin 
gavan bihavêje wê pirsgirêk dikaribin bêne 
çareserkirin. Barzanî balê kêşa ser rêbaza 
diyalogê û got: “Ji bo çareseriya qeyranê, 
divê her du alî jî bi niyeteke baş nêzîkî 
meseleyê bibin” Di hevdîtinê de Nickolay 
Mladenov jî ji bo çareseriya qeyranê balê 
kêşa ser grîngiya diyalogê û helwesta erênî 
ya Mesûd Barzanî û got: “Barzanî, li gel 
berjewendiyên gelê xwe, her wiha grîngî 
dide nêzîkbûna aliyan jî. Ev helwesta Birêz 
Barzanî şayanî pesindayînê ye” 

Tirkiyeyê ji Bexdayê re çek şandin 

Hat zanîn ku li eniya Kurdistan û Iraqê 
di çarçoveya operasyona Mûsilê de Tirkiyê 
ji bo alîkariya operasyonê ji Bexdayê re 
bi du balafirên kargoyî yên C -130 çek 
şandine. Her wiha hat zanîn ku ev çek 
ji bo Balafirxaneya Leşkerî ya El Menna 
ya nêzîkî Bexdayê hatine şandin û ew ji 
aliyê Wezareta Berevaniya Iraqê ve hatine 
wergirtin. Balyozê Tirkiye yê Bexdayê jî di 
derbarê hinartina çekan de axivî. Balyoz 
eşkere kir ku Tirkiye li hember DAIŞ’ê, 
çi di nava Koalîsyona Nevdewletî de be 
çi di warê peywendiyên dualî de be ew 
ê li gel Hikûmeta Iraqê be û alikariya 
xelkê Iraqê bike û ji bo yekîtî û aramiya 
Iraqê çi ji destê wê bê ew ê bike. Her wiha 
Esil Nuceyfiyê Waliyê Musilê yê ku li 
hember beşdariya Tirkiyê ya li operasyona 
rizgarkirina Musillê derdiket eşkere kiribi 
ku dê Tirkiye jî beşdarî operasyonê bibe. 
Her wiha birayê Esil Nuceyfî, Usame 
Nuceyfiyê Cihgirê Serokkomarê Iraqê jî 
beriya bi çend hefteyan di derbarê mijarê 
de serdana Enqerê kiribû. Serokwezîrê 
Tirkiyê Ahmet Davutoglu jî ragihand ku 
beşdarbûna Tirkiyê ya leşkerî niha ne di 
rojevê deye. Piştî hevdîtin û mûzakereyan 
ew ê rewşa bikaranîna Balafirxaneya Şer a 
încirlikê eşkere bibe û ew ê beşdariya Tir- 
kiyê ya weke hêza leşkerî jî di encama wan 
hevdîtînan de derkeve holê lê belê Tirkiye 
dikare piştgiriyê bide operasyonên wisa. 


Serokkomar Fûad Masûm: Pêşmerge şayanî rêzgirtinê ye 


Di warê dîplomasiyê de, ji aliyekî ve 
angaştên beşdariya operasyona Mûsilê ya 
Tirkiyeyê têne nîqaşkirin ji aliyê din ve jî 
Serkirde û rayedarên Iraqê yên dewletên 
rojava û yên rêxistinên navdewletî yên 
wek; Serokkomarê Iraqê Fûad Masûm, 
Wezîrê Karên Derve yê Kanada Robert 
Nicholson û Nûnerê Taybet ê Sekreterê 
Giştî yê NY Nickolay Mladenov û 
şandeyên bi wan re li Hewlêrê serdana 
Serokê RHK’ê Mesûd Barzanî û rayedar- 
ên RHK’ê dikin. 


Ji van serdanên ku bê navber dom 
dikin jî diyar dibe ku Hewlê bûye nav- 
enda herî grîng a dîplomasiya şerê li dij 
DAIŞ’ê. Serokê RHK Mesûd Barzanî li 
Hewlêrê pêşwaziya Serokkomarê Iraqê 
Fûad Masûm û şandeya li gel wî kir. Di vê 
hevdîtinê de rewşa qadên şer, arîşeyên di 
navbera Hewlêr û Bexda û rewşa koçber 
û awareyên şer hatin nirxandin. Serokko- 
mar Fûad Masûm, ji ber serkeftinên 
mezin yên di şer de û ji ber rola wan a di 
parastin û hewandina koçberan de hêzên 


Pêşmerge û RHK’ê pîroz kir. Masûm 
got: “Ez Pêşmergeyên ku di vî şerî de 
sîngên xwe dikin mertal û şehîd dikebin 
bi hurmet bibîr tînim” Masum di derbarê 
arîşeyên navbera Hewlêr û Bexdayê de 
jî diyar kir ku rêbaza dîyalogê wê sûdê 
li her dû aliyan jî bike û got: “Divê alî, 
rêya diyalogê vekirî bihêlin û şertên pey- 
manan bi cih bînin. Serokê RHK’ê Mesûd 
Barzanî jî daxwaza Fûad Masûm a di der- 
barê diyalogê de dûbare kir û got ku ew ê 
dest ji meşandina vê rêbazê bernedin. 



Beriya Musilê 
hewce ye bajarok 
bêne rizgarkirin 

Berdevkê Wezareta Pêşmerge 
Cabar Yawer, di derbarê rewşa 
dawî ya eniyên şer ên Herêma 
Kurdistanê de pirsên BasNûçeyê 
bersivand. Yawer anî ziman di 
van rojên dawî de DAIŞ’ê êrîşên 
xwe yên li ser Şengalê zêde kirine, 
li nava bajêr pevçûn bênavber 
berdewam dikin, Pêşmerge li kuçe 
û kolanên bajêr şerekî mezin bi 
DAIŞ’ê re dikin û şer li navenda 
bajêr giranbûye. Yawer her wiha da 
zanîn ku li Kerkûk, Beşik, Mexmûr, 
Mûsil heta Şengalê, di xeteke 600- 
700 kîlometreyî de şer bê navber 
berdewam dike û ew baş nizanin 
di encama operasyonan de çend 
wendayiyên DAIŞ’ê hene, lê ew di 
encama bombebarana hewayî de 
bi teqezî gellek endamên DAIŞê 
hatine kuştin. Yawer pirsa peyam- 
nêrê me ya di derbarê operasyona 
rizgarkirina Musilê de jî bersivand 
û eşkere kir ku heta niha wan di 
derbarê operasyona Mûsilê de bi 
berpirsên hêzên hevpeyman re 
hevdîtin pêk neanîne û Pêşmerge 
ji xwe amadeye ku erka xwe bi 
cih bîne. Yawer di berdewamiya 
axaftina xwe de daxuyand ku ji bo 
rizgarkirina Mûsilê pêşî divê baja- 
rokên Herêma Nînova, Selahedîn, 
Hkrît, Hewîce û bajarokên din 
ên nêzîkî Musilê bêne rizgarkirin. 
Yawer da zanîn ku piştî rizgarbûna 
wan bajarên navborî operasyona 
rizgarkirina Musilê jî dikare dest pê 
bike û Musil di dawiya rizgarkirina 
wan bajaran de ew ê rizgar bibe. 

Her wiha hat zanîn ku di bin 
serperiştiya Fermandeyê Mu- 
hafizên Şoreşa îranê yê Hêza Kudus 
Kasim Suleymanî de Hêzên Artêşa 
Iraqê û Hêza Mîlîsên Şîa jî beşdarî 
operasyona rizgarkirina Tîkrîtê 
bûne û hêzên hewayî yên Iraqê jî 
bombebarana hewayî li dar dixin û 
operasyon berdewam dike. Li gor 
jêderên herêmî di encama opera- 
syonê de gellek endamên DAIŞ’ê 
hatine kuştin û yekîneyên Artêşa 
Iraqê û Hêza Milîsên Şîa xwe gi- 
handine heta navenda bajêr. 

Şîrikatiya Tehran -Şam û DAIŞ’ê! 


Siwar Bedirxan 


B i êrîşên DAIŞ’ê yên li ser Kurdistanê 
re neyarên Kurdistanê jî ketin nava 
liv û tevgerê û xwestin hêza kurd a 
li Rojhilata Navîn ji nav bibin. Her wiha 
rejîma îslamî ya îranê, li Rojhilatê Kurd- 
istanê rê û qadan ji rêkxirawên îslamî yên 
tûndrew re vedike û dihêle ku ciwanên 
Rojhilatê Kurdistanê beşdarî DAIŞ’ê bibin 
û destkefyiyên kurdan li Rojhilata Navîn jî 
ji dest herin. DAIŞ’ê herî dawî ragihand ku 
n ciwanên kurd yên ji Mehabad û Saqizê 
beşdariya wê kirine. DAIŞ’ê herwiha di 
malpera xwe ya faceboook û twitterê de jî 
ragihand ku ji bajarên Mehabad, Seqiz, Ci- 
wanro, Bokan û Merîwana Rojhilatê Kurd- 
stanê ciwanên kurd beşdariya wê dikin. 

Di heman demê de fermandeyê leşkerî yê 
Mahabad û Pîranşarê jî ji pasdarên kurd ê 
endamê artêşe ne xwest tevlî DAIŞ’ê bibin. 


Li hember destkeftiyên kurdan tifaqî 

Nivîskar û çalakê mafê mirovan Es- 
mail Zurmand destnîşankir ku mebesta 
Rejima Îslamî ya îranê ew e ku Esed li 
Sûriyê bimîne û ew û Esed di peşerojê de 
di derbaraê polîtîkayên Rojhilata Navîn de 
xwedî biryarbin û destkesftiyên kurdan ji 
hole rakin. Zurmand wiha berdewam kir: 
“Li Sûriye berjewendiyên Rejîma Komara 
Îslamî bi mandegariya Esad ve girêdayî 
ye. Ji ber vê yekê dixwaze li hember Artêşa 
Azad DAIŞ jî hebe. Helbet ew dixwazin 
destkeftiyên kurdan jî ji hole rakin. Piştî 
serkeftineke biberçav a hêzên kurd û 
Artêşa Azad li Sûriye DAIŞ’ê berê xwe da 
nav axa Iraqê û dûv re jî dest bi dagirkirina 
xaka Başûrê Kurdistanê kir.” 

Esmail Zurmand da zanîn ku Rejima 
Îslamî ya îranê ji Iraq’eke demokratîk û ji 
Hikûmeta Herêma Kurdistanê aciz e û ew 
dixwaze li Iraqê dewleteke îslamî hebe û ji 
bo wê dest bi pêngavan dike û xelkê sunne 
yê îranê dişîne nava DAIŞ’ê û di nava 
wan de tirkmen, ereb, kurd, belûc jî hene. 
Zurmand wiha berdewam kir: “Bi raya 
min Komara Îslamî ji Iraq’eke federalist 
û demokratîk bêhtir Iraq’eke serbi xelifet 
tercîh dike û herçend vê rastiyê înkar dike 
lê mikûr naye û alîkariya DAIŞ’ê li wan 
navçeyan encam dide. Komara Îslamî ne 
tenê ciwanên kurd, yên tirkmen, belûc 
û ereb jî dişîne nava DAIŞ’ê. Ciwanan 
hem ji bo alîkariya DAIŞ’ê hem jî ji bo 
alîkariya Esad dîşîne Sûriye’yê. Lê belê 
Komara Îslamî bi şêwazekî girtî li heremên 
kurdnişîn piştevaniya grubên islamî yên 
tûndrew dike û em dibînin wan ciwanên 
ku di nav DAIŞ’ê de cîh girtine tev ji van 
gruban belav bûne û Komara îslami rê 
li ber wan vedike.” 

Di berdewamiya axaftina xwe de Zur- 


Selim Zinciri 


Kaveh Javanmard 


Esmail Zurmand 


Rejîma îslamî ya îranê, li Rojhilatê Kurdistanê rê û qadan ji rêkxirawên îslamî yên tûndrew re vedike 
û dihêle ku ciwanên Rojhilatê Kurdistanê beşdarî DAIŞ’ê bibin û destkefyiyên kurdan li Rojhilata 
Navîn jî ji dest herin. 


rûyên diravekî ne, wate îdeolojî, raman 
û kiryarên nemirovane yên wan hene. Lê 
wekhev in. Her du jî mîratgirê radîkalîzma 
olî ne û ji yek kaniyê avê vedixwin. Di ras- 
tiyê de ew dujminê rûyekî û hevalbendên 
stratejîk ên nepenî yên hevdu ne.” 

Di berdewamiya axaftina xwe de Zincirî 
bal kişand ser çûna ciwanên Rojhilatê 
Kurdistanê ya nava DAIŞ’ê jî û ragihand ku 
Rejima Îslamî ya îranê bi tevgerên xwe ji 
bo xak û berjwendiyên Hikûmeta Herêma 
Kurdistanê bûye tehdît û dixwaze destkeft- 
iyên kurdan ji hole rake. Zincirî bal kişand 
ser demokrasiya Herêma Kurdistanê û 
pêkvejiyana wê ya ku li Rojhilata Navîn 
weke nimûnê tê nîşandan û wiha got: 
“Berdewamiya xebata gelê kurd bo maf û 
azadiyên siyasî û netewî tim bûne kabûsek 
li hember xewna zêdexwaziyên wan û xîmê 
koşka împeratoriya wan dilerizîne. Xebata 
aştîxwazane, berxwedana qehremanane ya 
kurdan û bi taybetî ew tolerans û bihevre- 
jiyan û desthilata demokratîk û modern a 
ewle ya kurdan li Başûrê Kurdistanê li vê 
devera aloz li Rojhilata Navîn de bala hemû 
cîhanê kişandiye.” 

Zinciri di dawiya axaftina xwe de eşkere 
kir ku her çend Hikûmeta Herêma Kurdis- 
tanê li çend eniyan şer bike jî û bi Bexda’yê 
re kêşeya wê hebe û sînorê wê di bin 
xetereyan de bin jî haya wan ji hemû polîtî- 
kayên ku li ser wan têne lîstin heye û ew 
dê bi parastina xwe û bi yekbûna kurdan 
a vê serdemê li hember wan bernameyên 
wan bibe asteng. Zinciri gotina xwe wisa 
bi dawî kir: “Eva ku niha Herêma Kurdis- 
tanê li çend eniyên weke terorîzm, bûdce, 
neft, sînor û navtêdana hin partiyên nêzîkî 
rejimê de şer dike, eyankerê vê rastiyê ye, 

Ji ber ku yekîtiya kurdan çeka herî bihêz a 
xweparastinê mezin li hember wan.” 


bi deq û dolaban tevdigere. Ev yek di mese- 
leya El-Qaide û selefiyan de jî wisa bû. 

Du armancên Komara Îslamî di piştevanî 
kirina DAIŞ’ê de hene; yek ji wan şikestina 
hêzên kurdî ye ya duyem jî parastina hîlala 
şîaye.” 

Herwiha Javanmard da zanîn ku 
bidestxistina nefta kurdan jî yek xewna 
Komara Îslamî ya îranê ye û îran dixwaze 
li îraqê xwe bi hêz bike. Javanmard gotina 
xwe wisa bi dawî kir: “ îran dixwaze ku 
mîlîşiyata şîe li vê navçeyê bi cîh bike û 
heremên neftê ji destê kurdan derxe. Bi 
taybetî ev siyaset dixwaze ji bo navçeyên 
dabirî bikarbîne. Ji ber ku ta radeyekê 
xelkên vê heremê jî şîe ne û îxtimala wê 
zêdetir e ku mîlîşiyata şîe li vê navçeyê 
mayînde be. Gruba bi nave Besîcî ya ku bi 
ser sîpahan ve ye xelkê medenî dişîne nava 
DAIŞ’ê. Ciwanên ku ji Rojhilatê Kurdistanê 
beşdarî DAIŞ’ê dibin tev ji grubên selefi ne 
ku Komara Îslamî ta radeyekê rê li ber wan 
vedike.” 


îran û DAIŞ ji jêderê ne 

Rojnameger nivîskar Selim Zinciri jî 
li ser hevkariya Hikûmeta Tehranê û 
DAIŞ’ê rawestiya û da zanîn 
ku herçend dîskorsa DAIŞ û 
îranê hevdû negire û dijberî 
hevdûbin jî ew weke 
hevinûher dûjîji 
radîkalîzmê peyda- 
bûnê û heval- 

bendên 
hevê 
nepenî 

ne. Zincirî wiha 
berdewam 
kir: “DAIŞ û 
Rejîma Komara 
Îslamî du 


mand destnîşan kir ku herçend Komara 
Îslamî ya îranê şîe be û DAIŞ jî sunne be 
ew ji bo hevkariya wan kêşeyan saz nake 
û şêwaz û berjewendiyên wan ên hevbeş 
hene û ew bi hev re kar dikin. Zurmand 
bal kişan ser pêkutiyên dawî yên mafê 
mirovan ên li îranê jî û wiha domand: 
“Komara Îslamî ya îranê û DAIŞ di gelek 
xalan de hevbeş in û herçend mezhebên 
wan cûdabin jî awatên wan yek in. Herdû 
jî li dijî azadiyê ne. Tê dîtin ku Komara 
Îslamî ev 36 sal e bernameyên DAIŞ’ê bi 
kartîne. Ji ber vê yekê rewşeke ecêp nîn e 
ku piştgiriya hevûdu bikin. Ji hêleke din ve 
Komara îslami dixwaze ji aloziya Rojhilata 
Navîn siyaseta navxwe ya xwe bi hêz bike, 
lewre niha çendîn kêşeyên, civakî, aborî, 
siyasî.hwd. di nav vî welatî de rû dane. 
Dixwaze bi xerabbûna rewşa welatên din 
nîşanî gelê xwe bide ku bereksî heremê 
îran welatekî ewleye û aram e.” 


Deq û dolabên îranê yên li Rojhilata 
Navîn 

Rojnameger û siyaset- 
medar Kaveh Javanmard 
jî bal kişan ser piştevaniya 
Komara Îslamî ya îranê 
ya li gel DAIŞ’ê û da 
zanîn ku du me- 
bestên îranê yên 
sereke hene ku piştgiriyê 
dike û îran di meseleya E1 
Qaide de jî heman helwest 
nîşan daye û piştevaniya wê jî 
kiriye. Javanmard wiha berde- 
wam kir: “îran di navçeyan 
Rojhilata Navîn de her demê 

Cundiyanî: 

Çapemeniya Başûr jî wek ya cihanê layangir e 


Kalê Badî 


V a ' 

b- k " 


L i ser alîgiriya çapemeniya kurdan ku 
bi taybetî bi destpêka şerê DAIŞ’ê re 
bû cihê rexneyên tûj û pêwîstiya ‘Bi 
rîwangeyeke nû nêzîkbûna pêwendiyên 
navbera kurdan’ li ser xwe ferz kir, nîqaş 
dom dikin. Endamê Lijneya Navendî ya 
YNK’ê Azad Cundiyanî diyar kir ku, li 
hemû dinyayê, tu dezgeheke çapemeniyê 
ku ne alîgirê alî yan jî hêzekê be tune ye 
û her wiha rewşa çapemeniya kurd jî ji vê 
rewşê pir cûdatir nîne. 

Her çiqas hemû dezgehên ragihand- 
inê yên hemû dinyayê, di ekran, rûpel 
yan jî malperên xwe de, pir an jî hindik 
drûşmên azadbûna xwe weke benîşt di 
devê xwe de bicûn û her propagandayên 
xwe bikin jî, piranî kesên ku nû dest bi 
karê rojnamegeriyê dikin, di destpêkê de 
ji berpirsên xwe şîreta ‘Çapemeniya azad 
û bêalî’ derewa herî veşartî ya cîhana 
ragihandinê dibihîzin. Bêguman çapemenî 
yan jî ragihandin û dezgehên ragihand- 
ê yên kurd û kurdistanî jî ji vê rewşa 
ku em qala wê dikin pir ne cûdatir e û ji 
destpêka şerê DAIŞ’ê û vir ve aşkere bû 
ku ger hin dezgehên ragihandinê yên kurd 
neyêne rexnekirin, dikarin arîşeyên mezin 
derxînin û ziyanên mezin bidine civaka 
kurd a ku xîtabî wê dikin. 

Di derbarê rewşa dezgehên ragihandinê 
yên Başûrê Kuridistanê û pêwendiya wan û 
aliyên siyasî û desthilatdariyê de, endamê 
Lijneya Navendî ya Yekîtiya Niştimanên 
Kurdistanê (YNK) û Berpirsê Ragihandina 
YNK’ê yê Berê Azad Cundiyanî ku yek ji 
siyasiyên grîng ên Başûrê Kurdistanê ye, 
ku bi mebesta beşdarê kokteyl û Panela 
bi sernavê “Di 100 . Salvegera Peymana 
Sykes-Picot’ê de li Rojhilata Navîn û 
Kurdistanê Perspektîfên Siberojê’ yên ku 
bi boneya vekirina ofisa rojnameya me 
ya Amedê, li Amedê hatin lidarxistin bû, 
pirsên me bersivand. 

Azad Cindiyanî da zanîn ku li Başûrê 



Kurdistanê pêwendiya di navbera 
desthilatdarî û ragihandin yan jî çape- 
meniyê de roj bi roj guhertin çêdibin û 
her sal çawaniya çapemeniya kurd ber bi 
qonaxeke baştir ve diçe. Cindiyanî, di der- 
barê pêwendiya di navbera desthilatdarî û 
dezgehên ragihandinê û bandora desthilat- 
dariyê ya li ser ragihandinê de diyar kir 
ku li Başûrê Kurdistanê desthilatdarî û 
çapemenî carcaran ji hev fêm dikin an jî 
rikberiya hev nakin lê carcaran jî rikberiya 
hev dikin û hev fêm nakin. Cindiyanî got: 

“Li gor rewşa serdemê, çapemeniya 
Başûr carcaran weke opozisyon ku 
rexneyên tûj li desthilatdariyê dike û di van 
rewşan de çapemenî rola xwe bi cih tîne. 
Heta, dezgehên çapemeniyê yên partiyên 
siyasî ku beşdarê hikûmetê û desthilatdari- 
yê ne jî, pir caran rola xwe ya rast û pêwîst 


bi cih tînin. Carcaran jî berovajiyê vê rewşê 
rola xwe bi cih nayînin. Li ser hin dosye û 
mijaran, hev û din fêm dikin û rikberiya 
hev nakin, lê li ser hin dosye û mijaran jî 
hev û din pir diêşînin. Wek nimûne; di mi- 
jarên neteweyî û berjewendiyên neteweyî 
de çapemenî rikberiya desthilatdariyê nake 
û weke dezgehên rêveberiyê, pê re bi he- 
mahengî karê xwe dimeşîne. Lê belê gellek 
mijar hene ku çapemeniya Başûrê Kurdis- 
tanê bi serbestî diçe bi ser ve û rexneyan li 
desthilatdariyê dike” 

Pêwendiya desthilat û çapemeniyê li 
gor rewşê diguhere 

Azad Cindiyanî diyar kir ku pêwendiya 
di navbera dershilatdarî û çapemeniyê 
de li gor dem û rewşê jî diguhere û dom 
kir: “Berê, dema ku hin partiyên siyasî 


beşdarê hikûmetê nedibûn, dezgehên 
çapemeniyê yên wan partiyan an jî yên 
nêzîkê wan partiyan, her biryar an jî pê- 
kanînên hikûmetê rexne dikirin, tu tiştên 
hikûmetê pesend nedikirin û bi xweşbînî 
nêzîkî polîtîkayên hikûmetê nedibûn. 
Hikûmetê bigota çi, digotin ‘Na.’ Lê belê, 
niha hemû partiyên siyasî yên sereke yên 
Başûrê Kurdistanê beşdarê himûmetê ne, 
lewre, çapemeniya Başûr, niha rikberiyeke 
tûj a hikûmetê nake, lê belê dîsa jî di hin 
pêkhateyên hikûmetê yên ku raya giştî ya 
Herêma Kurdistanê aciz dikin de, dezge- 
hên çapemeniyê hikûmetê rexne dikin û 
ji bo çareserkirina pirsgirêkan rola xwe 
dileyîzin. Bi taybetî jî li ser mijarên civakî û 
aborî çapemeniya Başûrê Kurdistanê rola 
xwe baş û bi rêk û pêk bi cih tîne” 



Çapemeniya azad çiye û çawa ye? 


Li ser pirsa me ya ‘Gelo di pergîkirina 
çapemeniya Başûrê Kurdistanê û yên 
dinyayê de, li gor dezgehên çapemeniyê 
yên dinyayê asta azadiya dezgehên 

çapemeniyê yên Başûrê Kurdistanê 
çawa ye?’ Cindiyanî bersiva me 
bi pirsan da û got: “Ji bo vê 
pirsê divê pêşî em bizanibin 
‘Gelo çapemeniya azad çi ye û 
çawa ye? Ez li hemû dinyayê 
dezgeheke çapemeniyê 
ya azad nabînim. Hemû 
dezgehên çapemeniyê yên 
dinyayê, pir an jî kêm, 
pêwendiyeke wan bi 


şirîke, raman, yan jî hêzekê re heye. Li 
hemû dinyayê û heta li Ewropayê jî em 
dizanin ku her dezgeheke çapemeniyê 
bi cihekî re pêwendîdar e, nêzîkî cihekî 
ye û li gor berjewendiyên wê tevdigere û 
polîtîkaya weşana xwe li gor wan berjew- 
endiyan dimeşîne” 

Di vê mijarê de Azad Cundiyanî da 
zanîn ku li Başûr rexne li çapemeniyê 
têne kirin û nirxandina xwe wiha bi dawî 
kir: “Lê belê bi raya min, ev rexne ne 
di cih de ne, lewre çapemeniya dinyayê 
çiqas alîgirên hêl, hêz, raman, polîtîka 
yan jî şirîkeyên mezin bin, çapemeniya 
kurd an jî dezgehên çapemeniya kurd jî 


ew qas alîgirên hêl, hêz, raman, polîtîka 
yan jî hêzên aborî ne. Yanî ez dikarim bi 
kurtasî vê yekê bêjim: Li hemû dinyayê 
her dezgeheke çapemeniyê nêzîkî berjew- 
endiyekî ye û ji berjewendiyeke din re jî 
dûr e û li Başûrê Kurdistanê jî her wisa ye. 
Lê belê li Başûrê Kurdisatnê, hin dezge- 
hên ragihandinê yên partiyan hene ku li 
gor polîtîka û bîrdoziya partiyên ku pê ve 
girêdayîne tevdigerin û polîtîkaya weşana 
xwe li gor bernameya siyaseta partiyên 
xwe dimeşînin. Ev yek jî asan e, lewre her 
hêzên siyasî mafdar in ku propagandaya 
xwe bikin û ev yek pêwîstiyeke demokrasi- 

a 5? 

ye ye 

Çimen Gûmtiş 

A kademîsyen û aktîvîstê mafê 

mîrovan Dr. Kamal Sîdo ku beriya 
demeke nêz li Rojava demekê ma û 
di derheqê rewşa heyî de lêkolîn û çavdêrî 
pêkanîn, da zanîn ku li pişt DAIŞ’ê gelek 
dewlet hene lê ew wek projeyeke Tirkiye’yê 
ye. Nûnerê Rêxistina Gelên di bin Gefan 
de yê Rojhilata Navîn Dr. Kamal Sîdo di 
derheqê rewşa dawî ya Rojava, şerê kurdan 
ê bi DAIŞ’ê re, peymanên kurdên Rojava 
yên bi mixalîfên Suriye’yê re û peywendiya 
kurdên Rojava û Başûrê Kurdistanê de ji 
Rojnameya BasNûçêyê re axivî. 

Piştî şer li Suriyê derket kurdên 
Rojava pergaleke taybet ava kirin. 
Kobanê hat rizgarkirin û li Rojava 
pêşketin pêk hatin. Ev pergal dê 
biguhere an na? 

Helbet destpêkê tiştê herî girîng ew 
e ku rewşa gel gelekî xirab e. Gelê sivîl 
gelekî zehmetiyan dikişîne û gel nema 
tehammul dike. 3 sal derbas bû, sala 
4 ’emîn e. Li gelek herêmên Suriye’yê av 
tune ye. Kobanê hat wêrankirin. Efrîn 
nehatiye wêrankirin lê gelek problem 
hene. Problema avê, bêkarî, dorpêçkirinê 
heye û deriyên sînor nayên vekirin. Heman 
tişt li Cizîrê û Qamişlo ji wisa ye. Her wiha 
êrîşên DAIŞ’ê xetereyên El-Nusra û Artêşa 
Azad hene. Ez hîn jî behsa rejimê nakim 
û îhtimale ku rejim bi ser bikeve. Lê ez 
bawer dikim ku di demeke nêzik de rejim 
serkeftî nabe. Dîsa îhtîmale ku DAIŞ’ê, El- 
Nusra û Artêşa Azad jî êrîş bikin. Heke ku 
îro kurd bi hev re kar bikin barê wan sivik 
dibe. Barê kurdan gelek giran e, lê dema ku 
li dijî hev diaxivin, barê wan girantir dibe. 
Kurd karê xwe berdane propagandayê li 
dijî hev dikin. Yek dibêje rola peşmergê 
heye yê din dibêje rola YPG’ê heye. Di her 
awayê de li dijî hev in û gel jî ji vê rewşê 
gelekî acize. Pêwîste em pirsgirêkên xwe 
hemûyan bidin aliyekî, ji ber ku meseleya 
me dûr û dirêje. Gerek em, pirsgirêkên xwe 
dînin cihekî û bifikirin ku DAIŞ îro kurdan 
dikuje. Tirkiye, îran pişta wê digrin. Nabe 
ku em li ser vê li hevdu nekin. Kurd dema 
bi hevrebin barê wan sivik dibe û îro pedi- 
wiya kurdan ya giring jî ev e. 


Peymanek di navbera Kantona 
Efrînê û Arteşa Azad û mixalifên 
Suriye’yê de pêk hat. Arteşe Azad 
amadekariyê dike ku biçe Raqa’yê 
û Til Ebyadê. Wisa xuya dike ku 
dê YPG jî piştgiriya wan bike. Di 
pêşerojê de ev peyman dê ji bo Ro- 
java çi bi xwe re bîne? 

Mimkune ku kantonên din jî peymanên 
bi vî awayî pêk bînin. Arteşa Azad ne bi 
destê xwe ye. Girêdayî gelek dewletan 
e. Girêdayî Tirkiye’yê ye, girêdayî Suudî 
Erebîstanê ye, girêdayî Emerîka’yê ye. 
Dema ku ji wan re bêjin hevkariya kurdan 
bikin wê hevkariya kurdan bikin. Ji ber 
ku pereyên wan çekên wan çûn û hatina 
wan, bi rêya Tirkiye’yê derbas dibe. Eger 
biryareke navdewletî, digel kurdan şerê 
DAIŞ’ê bikin hebe dê şer bikin. Lê ger ku 
biryarek tine be, ez wê êxtimalê nabînim. 
Lê kurd mecbur in ku li gel komên çekdar 
ku li herêmê hene, carinan peymanan 
durist bikin. Ji deriyên Kilisê, Azazê 
derbas dibin. Berî du mehan derbasbûn 
zehmet bû. Me bi rêya telefonê pirs dikir 
ka îro komên li ser sînor çawanin. Kom 
îro başin lê sibe ne baş in. Ji ber ku komên 
çekdar ên Suriye’yê zû tên guhertin. Tu 
dikarî alîkariya wan bikî, çekan bidî wan, 
ew diçin, dibin alîkarê DAIŞ’ê. Lew re 
Emerîka behsa wê yekê dike ku hêzên nû 


perwerde bike. Eger biryareke baş hebe 
û Tirkiye û Erebîstan Kurdan wek beşekê 
bibînin baş e. Lê Tirkiye daxuyanî da û 
got ‘Em nahêlin li Bakurê Suriyê tu îdare 
çêbibe.’ îdare tenê wê kengê çêbibe, dema 
rejim nema wê demê. 

Hûn dizanin ku Tirkiye ji bo 
Tirba Şah Suleyman ji YPG’ê alîkarî 
xwestiye. Û heya komên operasyonê 
jî di nava Kobanê re derbas bûne. Ev 
tişt guhertina siyaseta Tirkiye nîşan 
dide yan na? Heta niha Tirkiye’yê 
dixwest ku Kobanê bikeve. Lê niha 
leşkerên xwe di Kobanê re derbas 
dike û bi Rojava re hevkariyê dike. 

Di pêşerojê de pêywendiyên Rojava 
û Tirkiye dê çawa be? 

Qedera me di destê Tirkiye’yê de ye. Çi 
pozitif, çi negatif. Tirkiye dijminatiya me 
bikê wê rewşa me xerabtir bibe. Dostaniya 
me bike dê rewşa me baştir bibe. Kurd, 
dijminatiyê nakin. Tenê mafên xwe dix- 
wazin. Pirsgirêka kurdên Suriyê çi ye bi 
Tirkiye’yê re. Em dizanin ku hêza PYD’ê 
nêzikê PKK’ê ye. Li vê derê bi hevûdin re 
diaxivin em dizanin ku peywendiyên wan 
hene. Çi li îmrali’yê dibe, çi li Qendîlê dibe. 
Yanî ev siyaseta ku Recep Tayip Erdogan 
dike nayê famkirin. Tu aştiyê li gel kurdan 
dixwazî, li gel wê hêzê dixwazî, lê di heman 


demê de tu dixwazî wê hêzê tune bikî. Eger 
ev siyaset bê guhertin wê Suriye qezanc 
bike. Her wiha divê Tirkiye li Suriye’yê 
helwesta xwe biguherine. Dîsa li Suriye, 
ermenî, elewî, ezdiyên kurd, îsmaîlî hene. 
Divê ew jî bên parastin. Em naxwazin ku 
kurd bibin beşek ji koalîsyona sunne û li 
hember şiiyan, ev jî xetereyek e. Divê ji bo 
Suriye’yeke demokrat koalîsyonek hebe 
ku hemu gelên Suriye’yê bi hev re bijîn û 
kurd jî bibin xwedî maf. Çi otonomî be, çi 
federasyon be, çi jî dewlet be. Ev biryara 
kurdan e. Lê em nebin beşek ji planên 
Tirkiye û sunnîzmê û nehêlin ku gelên li 
wir bên kuştin. 

Artêşa Azad, mixalîfên rejima 
Suriye’yê li hemberî şiîyan şer dikin. 
Ev nîşaneyên çi ne? Eger krd jî bibin 
perçeyekî ji vê hevkariyê, îhtîmale 
ku kurd jî li hember şîîyan şer bikin? 

Na ez bawer nakim. Niha dijminê sereke 
yê xelkê Suriye’yê DAIŞ e. Hem rejîm, hem 
kurd û hem jî Arteşa Azad - azada rastî- 
divê hemû bi hev re şerê DAIŞ’ê bikin û 
DAIŞ’ê ji holê rakin. Di wê derê de, dema 
ku ev mesele çareser bû, careke din li gel 
hevdu rûnin û pirsgirêka Suriye’yê çareser 
bikin. Komên çekdar yên ku ji derve hatine 
çi sunnî, çi şiî, bila ji Suriyê vekêşin û gelê 
Suriye bixwe meseleya xwe çareser bike. 

Çawa kurd ji Herêma Hikûmeta Kurdistanê 
hatine û piştgiriya birayên xwe dikin, wisa 
şiî jî tên piştgiriya elewiyan dikin ew jî 
mafê wan e. Ji ber ku tirs li ser wan heye. 
Ne tenê piştgiriya rejimê dikin, piştgiriya 
wan jî dikin. Li wir xirîstiyan jî hene. Dema 
ku konsepta çareseriyê hebe dê ev mesele 
zû çareser bibe. Komên şiî, ne wek komên 
sunnî ne, komên disîplînîtir in. Komên şiî 
di bin bandora îran û Hizbullahê de ne. Bes 
di komên sunnî de herkes xelîfe ye. Hemû 
kes di cihê xwe de, xwe dike xelîfe. Bes şiî 
wisa nînin. Yek serî ne. 

Şer û pevçûna li Sûriye’yê, şerê 
mezhebên olî û komên tûndrew wê 
heta kêngê bidomer 

Di destpêka qeyrana Sûriye’yê de li 
Elmanya ji min dipirsîn. Digotin; ‘wê şer 
çikas dirêj bibe.’ Bersiva min ji 3 heya 30 
salan bû. Va 3 sal derbas bû 27 sal man. 

Ev texminek e. Çima, li Ewrûpa şerekî 30 
ebû di navbera Protestan û Katolikan 
'i navbera mezheban de bû ew şer. 
Mesele ne tenê komên DAIŞ’ê ne. Gelê 
ereb, piştgiriyê didin DAIŞ’ê. Sempatiya 
gelê Tirkiye’yê jî ji DAIŞ’ê re heye. Dema 
ku tu bi wan re biaxîvî tu dibînî. Wan wek 
komeke sunne dibînin. Divê ev mesele 
bê çareserkirin û divê Suudî Erebistan, 
Tirkiye hemû bi hevdû re li gel Emerîka vê 
meseleyê çareser bikin. Divê îslam jî weke 
Vatîkan vekişe hûndirê mizgeftan. Destê 
xwe dirêjî siyasetê neke. 

Hevpeymanek di navbera partiyên 
kurdên Rojava de li Duhokê hat 
çêkirin. Nîqaşên wisa hene ku di 
pêşerojê de ewê Kantonên Rojava, bi 
ser Başûr ve bên girêdan. Gelo wê ew 
yek pêk were? 

Ez gelek acizim dema ku em gotina de- 
mokratîk bi hemû pêyvên xwe ve dikin. Bi 
gotinan mirov nabe demokrat. Divê mirov 
di pratîkê de demokrat be. PYD di bingehê 
xwe de rast e. Ango di xetên giştî de, tehlîl 
û tespîtên PYD’ê rast in. Tehlîl û tespitên 
wan ji şerê Sûriyê re rastbûn. Wan digoti 
em xwe biparêzin û binêrin rewş çawa ye. 
Siyaset jî wisa ye. Tu nikarî bêjî min careke 
wisa gotiye ezê wisa bikim. Siyaset tu carî 
wisa nabe. Li gor rewşê dimeşe. Niha li 
herêmên kurdan bingeheke rêveberiyê 


ava dibe. Zimanê wê, dibistana wan ya 
bi kurdî ye. Ev tiştên bingehîn in ku divê 
sed sal berê hatibana avakirin. Divê aştiyê 
di nav xwe de çê bikin. Divê hemu aliyên 
kurdan beşdarbin û bibin şîrîkê hev. Gerek 
e peymana Duhokê bibe realîte. Gereke 
şerê îdarî nebe û îdare dewlemendtir bibe. 
Dema ku nexşe têk biçe bê xerakirin ixtimal 
heye ku Cîzire bi Kurdistana Başûr ve bê 
girêdan. îhtimal heye ku bibe federasyon 
jî. Tişta girîng ew e ku divê kurd xwe 
biparêzin. Başûrê Kurdistanê bê parastin. 

Li Kerkuk û Şengalê jî ev yek dibe. Ew bajar 
dibin beşek ji Kurdistanê. 

Hun nîqaşên avakirina Kontan 
Şengalê çawa dikarin binirxînin? 

Ev nakokiyên siyasi ne. Gereke gelê 
Şengalê biryara xwe bixwe bide. Ne PKK ne 
jî PDK bi tenê nikarin ji bo êzdiyan biryarê 
bidin. Bi hevdu re rûnin û çareseriyekê 
bibînin. Êzdî nikarin bê Kurdistan bijîn. 
Hewce ye em hemu ji bo ku pergala xwe 
avabikin alîkarî bidin wan. Şengal dilê 
Kurdistanê ye. Şengal bê Kurdistan Kurdis- 
tanjîbê Şengalnabe. 

Çend sal beriya niha ji bo Kongreya 
Netewî amadekarî dihatin kirin. Astengî 
derketin û kongre pêk nehat. Bi taybetî 
pirsa min ev e; çima kurd nayên cem hev? 

Pirsgirêkên kurdan gelek zehmet û aloz 
in. Gelek zimanên me, mezhebên me û 
gelek partiyên me hene. Em miletekî pir 
reng in. Projeya neteweyîbûna kurdan divê 
ne wek neteweyên din be. Divê projeyek 
pir reng be. Yekpartî, yekalî, yekserok ji 
bo kurdan nabe. Ev siyaset di Kurdistanê 
de nabe. Ne PKK, ne PDK û ne jî YNK 
nikarin yekrengiyê avabikin. Xûya dike ku 
miheqqeq dê dewletên kurdan çêbibin an 
jî federasyon çêbibin. Divê heta niha me 
komîteyên xwe avakirîbûna û herî kêm 
mehê carekê ew kom bibûna û xebatên xwe 
bidomandana Û di nav demê de pirsgirêkên 
xwe çareser bikirina. Komîteyek ava bû lê 
temenê wê kêm bû. Divê di demeke nêz 
de em werin cem hev û komîteyên xwe 
sazbikin. 

Xebatên dîplomasiyê ku ji aliyê rêve- 
beriya Başûr û ya Rojava ve tê kirin 
xwedî taybetiyeke çawa ye? 

Bi taybetî piştî ku DAIŞ derket, ew 


dîplomasî zêde bû. Helbet berî wê jî 
avantaja Herêma Kurdistanê gelek baş bû 
û pozitif bû, ji niha baştir bû. Awantaj û 
prestîja Kurdistana Başûr, li nawdewletî 
gelek baş bû. Ji ber ku dîtin ku projeya wan 
projeyeke însanî ye. Dema ku xirîstiyan ji 
Baxda’yê û ji Musilê bazdidin diçin Herêma 
Kurdistanê, ji aliyê kurda ve hatin parastin. 
Dema ku DAIŞ êrîşî wan kir dîsa baz dan 
Kurdistanê. Kesî zor neda wan û heman tişt 
li Rojavayê Kurdistanê jî heye. Rola Barzanî 
gelek giring e. Lê divê rola aliyên din jî neyê 
jibîrkirin. YPG’ê tekoşîneke gelek mezin da 
û rola wê gelekî mezin e. Şerê wan ne yê îro 
ye. Çend sal e berdewam dike. Rola herdu 
aliyanjî heye. 

Li Hasekê rejimê êrîşî kurdan kir. 
Her wiha îran û Hizbullah li herêmê 
ye. Gelek hêzên din jî hene ku 
alîkariyê li rejîmê dikin. Kurdan bi 
mixalîfan re peyman çêkir. Hesekê 
di xetereyê de ye. Hêzên rejimê hîn li 
Qamişlo’yê ne û dikarin êrîşî kurdan 
bikin. Di pêşerojê de egereke wisa 
heye ku kurd û rejim bên hemberî 
hev? 

Di demeke nêzik de ew îhtîmal tuneye. 

Ji ber meseleyên dîrokî asurî-suryanî û 
xirîstiyanan li wir ji kurdan ne razî ne. 
Pewîst e leşkerê rejîmê ji ber vê sedemê 
li wir bimînin. Her çiqas kurd ji wan hez 
dikin jî lê baweriya wan bi kurdan nayê. Lê 
ew leşkerên li wir îhtîmale ku dema rejîm 


DAIŞ jî weke Hîzbullahê hat avakirin û niha ji qontrolê derketiye 


Divê kurdên li Ewropa alîkariyê hikin 


Ez dibêjim wexta ku DAIŞ girêdayî 
dewletekê ye, em bêjin DAIŞ êrîşî kê 
dike. Divê em vê bizanibin. Dema 
ku şiîyekî digirin, serê wî jê dikin. 

Bi wateya xwe girêdayî welatên 
sunne ye û projeyekê sunne ye. Belkî 
destê îran û Rejima Sûriye’yê jî tê 
de hebe. Lê ez bawerdikim ku DAIŞ 


projeya Tirkiye’yê ye. 

Çawa di dema xwe de li Bakurê 
Kurdistanê Hizbullah hat avakirin 
li dijî tevgera kurdan, pişt re ji 
kontrolê derket, DAIŞ jî wisa ye. 
DAIŞ projeyeke Tirkiye’yê ye. Tenê 
ya Tirkiye’yê nîn e lê Tirkiye jî di nav 
de ye û rola sereke dilîze. Ewkesên 


ku ji Ewropa tên ji ku derbas dibin, 
ji Tirkiye’yê derbas dibin. Pereyên 
wan, endamên wan, li ser Tirkiye’yê 
derbasî Sûriyê dibin. Ez demekê 
beriya niha li ser sînorbûm. Min li 
wan guhdar dikir, hemû lojîstîk û 
tiştên din ji ser Tirkiye’yê re derbas 
dibin. Eger Tirkiye rê ne de wan dê 


rewşa wan gelek zehmet be. Tenê 
bêalî be, bêje ez notr im dîsa zehmet 
e. Ji ber ku armancên Tirkiye hene. 
Yek ji wan jî lawazkirina tevgera 
Sûriye, lawazkirina tevgera kurd e. 
Ya dudiyan dijminatiya Beşar Esad 
e. Du armancên wê yên sereke hene. 


Ji bo gelê Rojava hin karên me hene. 
Karê me yê yekemîn ew e ku derî bên 
vekirin. Qorîdora daîmî bê vekirin. Xwa- 
rin-vexwarin, çûn-hatin hebe. Li Efrînê 
deriyek hebe. Li Kobanê deriyek. Li 
Qamişlo deriyek. Ya din jî alîkariya miro- 
vahî ye. Divê kurdên li Ewropa alîkarî 
bikin ji Rojava re. Ya din ew e ku rê bidin 


Ewropa ku komelgehên şarêza li wir ava 
bikin. Divê mafên mirovan binpê nekin. 
Eger ku girtiyên siyasî hebin gereke bên 
ziyaret kirin. Şermeke mezin e ku dema 
ev herêmên Kurdistanê yên nû çêdibin û 
girtiyên siyasî hebin, îşkence hebin û em 
heqaretê li gel bikin. Heke ku prestîja me 
xira bibe cîhan alikariya me nake. 


Dr. Kamal Sîdo: 


DAIŞ ji qontrola xwediyên xwe derlcetiye 


biserkeve an jî nêzîkî serkeftinê be, bi kur- 
dan re şer bike. 


Kobanê wêran bû. Wisa xûya dike ku 
avakirina wê jî ew ê gelekî zehmet be. 
îmkanên kurdan nîn in. Hûn li Ewro- 
pa ne. Ji bo avakirina Kobanê divê 
Kurdên li wir xebatên çawa bikin? 
Gelek caran rêvebirên Rojava ji bo 
alîkariyê bang dikin lê hîn jî alîkarî 
nehatiye. Gereke çi bê kirin? 

Dîsa jî hevdengiya kurdan di parastina 
Kobanê de girîng bû, avakirina Kobanê 
jî girîng e. Avakirina Kobanê gerek ne li 
ser yek alî be. Gerek PYD bi tenê biryarê 
nede, divê gelê li wir, hêzên din yên siyasî 
jî beşdarî vê xebatê bibin. Kobanê ya hemû 
kurda ye. Çawa hemûyan parast bila hemû 
avabikin. Dema ku hemu kurd beşdar bûn 
em jî dikarin baştir alikariyê bidin. Divê 
planak, projeyek hevbeş bê çêkirin. Em jî li 
Ewropa bi rêxistinên mafên mirovan ve di- 
karin dozê li hikumat û li rêxistinan bikin. 
Li Bakûrê Kurdistanê şîrketên kurdan gelek 
in. Li Başûrê Kurdis- 
tanê sermaya heye. 
Ew jî dikarin 
finanse bikin. 

Welat Baz 

avçe ya Farqînê, 84 km li bakûrê 
rojhilatê Amedê ye. Farqîn bi 
navekî xwe yê din Silîva, li ser 
rêya Amed, Batman, Bêdlis û Sêrtê cîh 
digre. Xeta hesin ku ji ser Amedê ve diçe 
Misricê, 35 km li başûrê Farqînê dikeve. 
Farqîn heremên Xerzan, Mêrdîn û Amedê 
jî digîjîne hev. 

Erdnîgar 

Pîvana xaka Farqînê 1.379 km 2 ye. Nîvê 
xaka Farqînê ji gir û çiyayan pêk tê. Çi- 
yayên Farqînê herçiqas ne pir bilind bin jî, 
wek sîlsîleyan dirêj dibin û li hin deveran 
asê ne. Çiyayê Zivêtirkê, Çiyayê Narikê û 
Çiyayên ku Farqîn li quntarên wî hatiye 
avakirin; Çiyayê Laf. 

Xaka Farqînê ber bi Bismil û Batmanê 
ve ji deştên rast pêk tê. Bi sedan km 2 deşt 
li keviyên Çemê Sînanê, Çemê Batmanê û 
Çemê Dîjleyê dirêj dibe. Deverên rast ê vê 
navçê bi navê Deşta Silîva tê naskirin. Li 
Farqînê bi navên Deşta Badika, Qeremûsê 
û Çolaheşto sê deştên biçûk jî hene. 

Lawirvanî 

Debara gel bi hilberîn û çandiniyê ye. 
Titûn û birinca Farqînê bi nav û dengin. 

Li bajêr depoyekî titûnê, fabrîqeyekî 
arvan û atolyeyekî kirêcê heye. Herwiha 
di salên dawîn de li xaka Farqînê û li deştê 
kiştûkala avî jî destpêkiriye. Piştî temam- 
kirina bendava Farqînê ku li ser çemê 
Batmanê tê avakirin, wê li ser xaka bajêr 
nebatên wek pembû jî bê çandin. Farqîn 
li Amedê yek ji depoya genim, ceh, nîsk û 
şadeneka yejî. 

Lawirvanî jî di aboriya bajêr de cîhekî 
girîng digre. Hem li heremên çiya û hem jî 
li deştê, gelek malbatên gundî yên Farqînî 


debara xwe bi keriyên pez û garanan dikin. 

Rêvebirî 

Silîva li gor sîstema rêvebiriyê navçeyeke 
û Amedê ve girêdayî ye. Dû xopan û 65 
gundên Farqinê hene. 

Hijmara şêniyê ji sed hezarî zêdetir e. Bi 
vê şêniya xwe Farqîn li Amed û li Kurdis- 
tanê Navçe ya herî mezin e. Rûniştvanên 
Farqînê tev kurd in. kurdên bajêr ji 
Mezheba Sunî ne û bi Zarava Kurmancî 
diaxifin. 

Li Farqînê jiyana kurdan a otantîk hîn 
jî didome. Piraniya gundên Farqînê li 
kêleka rêyan avabune. Li ser her 100 km 2 
erd penc gund hene. Ji ber vê yekê gund 
û gundîtî hîn jî di jiyana civakî û a aboriya 
bajêr de cîhekî girîng digre. 

Dîrok 

Di nava navçên Amedê de Farqîn bajarê 
herî kevn e. Ev navçe di dîroka Kurdistanê 
de rolekî girîng leyîstiye. Farqîn di dîrokê 
de bi gelek navan hatiye naskirin. Meya 
Farqîn, Martîropolîs, Silîvan, Sîlwan çend 
ji navên vê navçê ne. 

Dîroka damezrandina Farqînê ne zelal 
e. Tê hezrkirin ku bajêr di dema Ûrartoyan 
de hatiye avakirin. Lê dîsa jî li ser vê mijarê 
gelek dîtinên cihêreng hene. Li gor hin 
çavkaniyan sazûmankarê Bajarê Farqînê 
Marûsa Layûta ye ku wê demê bajêr bi 
navê Martîropolîs tê naskirin. Li gor hin 
çavkaniyên din Farqîn di dema Asûriyan 
de hatiye avakirin. 

Generalê Alman Moltke jî îdîa dike ku 
Farqîn b.z di sala 8o’an de ji alî Tîgranê 
Mezin ve hatiye damezrandin û navê bajêr 
ê wê demê ‘Tîgranokerta’ bûye. Moltke 
dibêje, ‘Farqîn b.z ji alî fermandarê îskend- 
er Lukulûs û fermandarê Neron, Karbûlo 
ve jî hatiye bidestxistin.’ 




Pira Malabadê yek ji 
sembolên Farqînê ye. 

Malabadê gundekî Farqînê 
ye û li bakûrê bajêr dikeve. Pira Malabadê 
ji Amedê 104 km dûr e. Li gor kîtaba ava- 
hiyê, Pira Malabadê di sala 1447’an de ji alî 
Artûqiyan ve hatiye avakirin. Pira ku li ser 
Çemê Batmanê hatiye avakirin, seranser ji 
kevirên spî û ê brandî hatiye lêkirin. 

Pênc çaviyên pirê hene. Ji van çaviyan 
yek gelek mezin e. Û a ku navê pirê bi 
cîhanê daye naskirin ev çavî ye. Çaviyên 
din ku li rex hevin, biçûkin. Li ser kembera 
pirê di qurfe hene. Her ^ 

rexekî pirê cîh digre. 

Bilindahi- 


Pira Malabadê 


ya pirê ji avê 7 metre, firehî 
jî 7 metre ye. 

Pira Malabadêjialî 
dîroka mîmariyê ve berhemeke girîng 
e. Lekolînvan Albert Gabriel ji bo pira 
Malabadê wiha dibêje: Dema ku çaviyên vê 
pirê bi vê firehiyê çêbûye, hesabê modern ê 
statîk tûnebûye. Ji ber vê yekê ev avahiyeke 
muhteşem e. Ji pira Malabadê 15 km dûr, li 
bakûrê rojhilat Pira Kemkûkê jî 
heye. Ev pir jî di sedsala 7’an de 
hatiye çêkirin. 


Peytexta Amedê 




Dîrokzanê Farqînî îbn-ul Erzak jî dibêjê, 
‘Pîskoposê Farqînî Marûsa ji împaratorê 
Bîzansê û ji hukumdarê îranê destûr digre 
ku ji bo şehîdên ola Îsewîtiyê lê veşêre, 
bajarekî avadike. Evbajêr Farqînê. Û li ser 
vê yekê di wateya ‘Bajarê Şehîdan’ de navê 
‘Martiropolîs’ lê daniye. 

Bajêr di sedsala 6’an de yek ji nawendên 
giring ê Bîzansê bûye. 

Piştî ku Artêşa Erebên Musluman 
Kurdistanê bidestdixe, Farqîn jî, ji alî 
fermandar îyaz bin Ganem ve tê girtin. 

Di demên dawîn de bajêr ji alî Hemdanî, 
Buweyxî, Merwanî, Artûqî û Eyûbiyan ve 
hat bidestxistin. 

Farqîn di sala 1241’an de di encama êrişa 
Moxolan de hat şewitandin. Di dema se- 
fera Amedê de jî ket destê Artêşa Tîmûr û 
paşê jî ket bin desthilatiya Şah Îsmaîlê Se- 
fewî. Bajêr piştî Şerê Çaldiranê, tevî hemû 
Bakûrê Kurdistanê ket destê Osmaniyan. 

Di demên kevn de Farqîn wek mozaîqekî 
gel û olan bûye. Li bajêr ji bilî kurdan, 
ermenî û suryanî jî hebûne. Li gor sal- 
nameyên demê di sala 1871’an de hijmara 
şeniya nawenda Farqînê 14 hezar bûye. 

Bajarê Farqînê ji Dewleta Merwanî re jî 


peytextî kiriye. Dewleta Merwanî di sala 
948’an de derketiye dika dîrokê û yek 
ji dewletên kurdan e. Sazûmankarê vê 
dewletê Badê Dostikê. Piştî dehan sal ku li 
Farqînê desthilatiya Merwaniyan dajo, ber 
bi salên 1200’an ve Eyûbî, Farqîn û Amedê 
bidest dixin. Eyûbî jî yek ji dewletên kur- 
dan e. 

Di serê sedsala 20’an de piştî belavbûna 
Dewleta Osmanî ku kurdan rêxistinên wek 
‘Kurdistan Teali Cemiyeti’ damezrandin 
û li welat şaxên ve rêxistinê vekirin, yek 
ji saha xebata wan jî Farqîn bû. Şaxa vê 
cemiyêtê li vî bajarî jî dixebitî. 

Farqin di Serhildana Şêx Seîd de jî 
yek ji nawendên serhildanê bû. Bajêr 
piştî destpêka serhildanê bi alîkariya 
gelê Farqînê hat rizgarkirin û ket destê 
serhildêran. 

Di serhildanê de li çiyayên Farqînê 
eşîrên wek Badikan, Xiyan, Bekiran, 
Barinan, Boşatan û Hevêdan rolên 
girîng leyistin. Bajêr heta dawiya serhil- 
danê di destê hêzên kurd de ma. Piştî 
tefandina serhildanê welatparêzên 
pêşîn ku hatin bidardekirin Farqînî 
bûn. Wek mînak di vê serhildanê de 

tenê ji gundê Boşatê 52 kes ji alî artêşê ve 
hatine qetilkirin. 

Herwiha di serhildana Eliyê Unîs û di 
Serhildana Raman de jî eşîrên Farqînî 
ê wek Badikan, Bekiran û Boşatiyan 
rolên giring leyîstine. Piştî têkçûna van 
serhildanan gelek gundên Farqînê hatine 
şewitandin. 

Di sala 1938’an de Şêx Fexrî di çiyayên 
Farqînê de li dijî Artêşa Tirk dest bi ser- 
hildanekî kir. Gelek şerwanên Şêx Fexrî 
bi salan di çiya û geliyên Farqîn, Qulp û 
Sasonê de li dijî Kemalîstan şer kirine. Di 
encam de Şêx Fexrî tevî grûbekî hevalê 
xwe li geliyê Godernê di şer de jiyana xwe 
wendakiriye. Kilama gelêrî ‘Bavê Fexriya’ li 
ser Şêx Fexriyê Farqîni hatiye gotin. 


Salên Dawîn 

Farqîn ber bi salên 1960’an carek din ket 
nav tevgerê. Di van salan de li bajêr partî û 
rêxistinên welatparêz hatin damezrandin. 
Yek ji mekanên xebata welatparêzên 
Kurd, Farqîn bû. Serhildana 1962’an a 
Başûr jî li bajêr bandora xwe kiribû. 

Ji ber ku navçe li ser rêyên Bedlîs, 
Wan, Sêrt û Amedê bû, ji pêşveçûnan zû 
bi hay dibû. Di van salan de TÎP û PDK- 
T li Farqînê xwedî gelek alîgir bûn. 

Di dawiya salên 1960’an de 
‘Rêzexwepişandanên Rojhilat’ li 
Farqînê destpêkir. Welatparêzên kurd 
di şêrtên wan rojan de bi daxwaz û 
dirûşmêyên li dijî stema dewlet û 
axayan gel radikirin ser lingan. 

Helbet operasyonên qomando 
û bêçekkirina gel jî ji vê navçê 
destpêkir. Hêzên artêşê li Farqîn 
û derûdorê îşkence û tahdeyekî 
ecêb dimeşand. Armanc şikestina 


bandora tevgera Başûrê Kurdistanê û 
tirsandina gel bû. Artêşê ji gundiyan bi 
zorê çek jî berhev dikir. Ev zilma ku ji alî 
xebatkarên DDKO’yê ve hat belgekirin, bû 
sedemên reaksiyonên tund. 

Piştî salên 1970’an Farqîn êdî devereke 
serhilder bû. Rêxistinên welatparêz vê 
navçê wek nawendekî hilbijartibûn. 

Wan salan li Farqînê welatparêzên wek 
Muhterem Biçîmlî, Nezîr Bagci, Mele 
Abdulkerim Ceyhan, Hemê Apo, Bahri 
Evliyaoglu, Şêx Mîzbah, Mehdi Zana û Ni- 
yazi Tatlici serkêşiya xebatên Kurdayetiyê 
dikirin. Farqîn bajarekî bû ku şûnewariya 
Kurdayetiyê dijiya. 

Di sala 1984’an de ku li şerê çekdarî 
destpêkir, gêrîllayên herema Amedê li çi- 
yayên Farqîn û derûdorê bargeh danîn. Rê 
û derbend di destê wan de bû. Ber bi salên 
1990’an li nav bajêr û li gundên derûdorê 
serhildan û çalakiyên gel destpêkirin. Li 
Farqînê rojên bê tevger derbas nedibûn. 

Ji bajêr gelek xort tevlî gêrîlla dibûn. Di 
hilbijartinên sala 1999’an de şaredariya 
bajêr jî ket destê berendamên HADEPê. Bi 
destpêka sala 1991’an heta sala 1995’an li 
Farqînê bi sedan sivîl hatin kuştin. 

Kele 

Dîroka avakirina Kela Farqînê ne zelale. 
Kele çargoşe ye. Ji rojhilat ta rojava dirêji- 
ya dîwaran 600 metre ye. Ji bakûr ta başûr 
jî 500 metre ye. Kelê di demên kevn de bi 
diwaran ve hatibû pêçan. Li gor çavkaniyên 
kevn 9 deriyên kelê hebûne. Çar derî li 
başûr, dido li bakûr, dido li rojava û yek jî 
li rojhilat bûye. îro Deriyê Qulfayê, Deriyê 
Boşatê û Deriyê Kahniya Dergê tenê tên za- 
nîn. Li ser dîwar û deriyên kelê gelek kîtabe 
hene. Piraniya van kîtabeyan ji Merwanî, 
Eyûbî û Artûqiyan mane. Kele di dema 
împaratorê Bîzansî Justinyusê yekem de 
hatiye tamîrkirin. 

Lêkolînvan Suleyman Savci ku di sala 
1944’an de Kela Farqînê resmkiribû, bi 
taybetî behsa zerafet û delaliya deriyên kelê 
dike. Savci dibêje; ‘Hele Deriyê Qulfayê û 
xetên ser nivîsarên wî, rewşên wê, bi serê 
xwe wek abîdeyekî hunerî bû.’ 

Mixabin îro ev kevir û kîtabêyên kelê ha- 
tine taxrîpkirin. Ji îhtişam û delaliyê Kela 
Farqinê pir tişt li paş nema ye. Dema behsa 
Kela Farqînê tê kirin, Birca Zembîlfiroş 
tê bîra mirov. Efsana Zembîlfiroş evînekî 
yekalî tîne ziman û navê xwe dayê vê bircê. 
Kilam û çîroka Zembîlfiroş hîn jî di nav 
gelê Farqînê de tê gotin. 

Mizgefta Eyûbî 

Berhemekî kevnare a bajarê Farqînê 
Mizgefta Mezin e. Ev mizgef bi navê 
Mizgefa Ecem û bi navê Mizgefta Eyûbî jî 
tê naskirin. Li Kurdistanê yek ji mizgeftên 
herî kevn e. Di sala 1031’an de hatiye avaki- 
rin. Mizgeft di dema desthilatiya Eyûbiyan 
de, ji alî Selehedînê Eyûbî ve ji nûh ve 
hatiye lêkirin. Ji bilî van berheman li 
Farqînê gelek berhem û bermayiyên dîrokî 
hene. Mizgefta Mala Mîran, Mizgefta Qere 
Belûl Begê, Qesra Boşatê, Kela Baqûzê, 

Kela Başqayê, Xirbên Xezaliyê û Koşka 
Ustûnan hin ji van berhemane. 

8 e adarê û cinîyê rojawanî 


Nadire Giintaş Aldatmaz 

R oja cinîyanê kedkaran 8ê adare de 
yena pîrozkerdiş. Manayê na roje 
seba cinîyan, seba heme kedkaran 
zaf muhîm o. Binê na muhîmîye de yew 
mucadeleyo girs û 129 meyîtî estê. Maa- 
lesef serê dinya de bêmucadele qet teba 
nêkewno re merdimî dest. Çîyo ke merdim 
bêmucadele resto ci kî rew destê merdimî 
ra vejîno. 

Serra 1857 de, roja heştê adare de, New 
York de karkerî seba “karê seyyewbînî rê 
ucretê seyyewbînî” û seba “roje de 8 saetî 
gurîyayîş” yew fabrîkaya tekstîlî de dest 
bi girevî kenê. (0 wext şertê gurîyayîşî zaf 
giran ê. Mesela yew cinîke be yew camêrdî 
ra eynî kar kenê la cinîke camêrdî ra senik 
ucret gêna. Yan kî saetê gurîyayîşî roje de 
12 saetî yê.) Polîsê New Yorkî mudaxaleyê 
grevî keno, cinî û camêrdan zereyê fabrîka 



de kilit kenê û mudetê ra tepîya kile re 
fabrîka gêna, fabrîka vêşena. Karkerê ke 
remay remenê, ê ke nêşîkîyay biremê ra 
129 kesî (cinî) vêşênê û mirenê. 

Serra 1910 de, şaristanê Danîmarka 
Kopenhag de, Konferanso Enternasyonalo 
2. Yê Cinîyan de bi peşnîyazê Clara Zet- 
kînî (Serekanê Sosyal Demokrat Partîyê 
Almanya ra ya.) na roje sey roja cinîyanê 
dinya yena qebulkerdene. A roje ra be nat 
kî roja cinîyan, zaf cayanê dinya de yena 


pîrozkerdîş. 

Her kes zaneno ke bi na yew roje cinî 
berz nêbenê. La na roje yew sembol a. 
Sembola verê neheqîye de vindertişî ya. 
Sembola vengê xo berz kerdişî ya. Cinîyan 
bi mucadeleyê xo zaf heqî girewtê. Na roje 
sembola nê heq û huqûqan a. Coka muhîm 
a. Çi guna yo ke bêbedel teba nîno girewtiş. 
Cinîyê ke nê bedelan danê kî gerek vîrî ra 
nêşerê. 

Toximê mucadeleyo ke cinîyanê New 
Yorkijan sanayo be rîyê erdî ra ewru 
Kobanê de jil dano, beno kewe. Ruhê ê 
cinîyan 158 serrî ra tepîya Kobanê de yeno 
re can, leşa cinîyanê Kobanê de xo rê ca 
vîneno û cinîyê Kobanêyê rindekî bi muc- 
adeleyê xo dahîna benê rindekî. Cinîyê Ro- 
jawanî bi no mucadeleyê xo hem xo kenê 
berz hem kî mucadeleyê hemcînsanê xoye 
New Yorkijan kenê berz û taca zerrnêne 
nanê re sereyê mucadeleyê înan ser. 

Barbarê nê çaxî axmeyê Rojhelatê Mîy- 
anenî bîyê û cinî, camêrdî, domanî kam ke 
kerd xo ver ra pêrune rê zulm kenê, kişenê. 
Ê ke sey înan, sey ê barbaran nêfikirenê, 
ê ke înancê înan ra nîyê pêro ganî ya bêrê 
kiştene yan kî kole bibê. Ê cinîyan ya kenê 
kole yan kî pazaran de roşenê. 

Vengê cinîyê Kobanê, verê barbaranê nê 
çaxî de winî bîbe berz ke heme goşgirananê 
dinya vengê înan heşna. Mucadeleyê înan 
winî girs bî ke çimê heme koran bî ya. Nika 
êdî dinya de cinîyê Rojawanî kî estê. înan 
bedelê no est bîyayîşî verê çimanê heme 
dinya de zaf giran da. Coka çîyo ke înan 
girewt be xo dest zaf qiymetin 0. Coka ê, 
çîyo ke dest der 0, sey lîlika çimanê xo 
seveknenê. 

Mîyanê cinîyanê Rojawanî ra çi Clara 
Zetkînî, çi Rosa Luxemburgî vejîyayî. 

Hem kî mîyanê miletê kurdan ra vejîyayî. 
Hem kî cayo ke tede camêrdî heta peynîye 
hukum kenê ra vejîyayî. Cinîyê henenî 
vejîyay ke barbarê no zemanî ruşnay be 
cehenem. Barbaran rê hem na dinya hem 
kî a dinya kerde tenge. Musade nêkerd 
ke barbarî înan bigê, biroşê yan kî bikişê. 





Musade nêkerd ke barbarî tecawuzê înan 
bikerê. Cinîyanê Rojawanî çekê xo girewtî, 
bi wayanê xo, bi wistewrîyanê xo, bi 
embazanê xo, ge-gane kî bi laj û kênayanê 
xo verê barbaran de da be pêro. Merdî, bî 
dirbetinî, bêçek, bênan, bêawe mendî la 
pêrodayîş ra peyser nêmendî. înan verê xi- 
rabinîye de mucadele kerd. Coka na dinya 
de çiqas ke çîyo rindek esto, heqa înan a. 
Coka ê, her kesî ra zêde serbestîye û aştîye 
heq kenê. 

însanê ke mensubê şaranê bindestan ê, 
tim dahîna peyser ê. Yanî avêrşîyayene rê 
îmkanê xo çin ê. Nê îmkanî dest ra ameyê 
girewtene. Komela kurdan de verê cû heqa 
ziwanê xo de perwerdeyî ameya girewtene 
ke, na heqe heqa bingeyin a. Keso ke na 
heqe ra mahrum 0, seba avêrşîyayîşî, 
ê bînan gore ganî çend qatî dahîna zaf 
bigurîyo. Na heqe Başur de, Bakur de, 
Rojhelat de û Rojawan de, hetê dewletan 
ra gasp bîya. Komelanê bêperwerdeyî de 
zulmê camêrdan dahîna zaf 0. Heme heqê 
cinîyan na rey kî hetê camêrdan ra gasp 
bîyê. Komela kurdan de, seba yew cinîye, 
camêrd û îqtîdar yew mana der ê. Cinî 
heme qismanê heyatê xo de girêdayîyê 
camêrdan ê. Heyatode serbesto sosyal, 
kulturî yê cinîyan çin 0. Her çîyê înan 
destê camêrdan der 0, camêrdî 
ke çi wazenê, çitur wazenê, key 
wazenê winî beno. Cinî, binê 
hukmê camêrdan de nîya 
bêîrade yenê-şonê, nê 
cinî domanan anê, laj û 
kênayan kenê pîl. Lajê ke 
bi destê nê cinîyan per- 
werde benê kî pîyanê 
înan ra, mêrdeyanê 
înan ra dahîna beter ê. 

Çike cinîka bêîradeye 
û bêqewete lajê xo 
dahîna zalim kena 


pîl. Lajeko zalim kî hem maya xo rê hem 
waya xo rê hem kî cinîya xo rê zulum keno. 
Kulturê Rojhelatê Mîyanenî de, bi taybetî 
kulturê komelanê muslumanan de no 
durum normal 0. No kultur de cinî şeytan 
ê. Musebîbê heme xirabinîyan cinî yê. Bi 
kilmî komelanê sey yê ma de, hetê wayîrê 
îrade bîyayîşî ra, hetê xo îfade kerdişî ra, 
hetê xoser 0 vindertişî ra halê cinîyan 
camêrdan ra çend pirenî dahîna pey der 0. 

îşte komela kurdan bi giranîye wayîrê 
kulturêde nîyanenî ya. îşte cinîyê Ro- 
jawanijî kulturode nîyanen ra vejîyê. 

Coka dahîna qiymetin ê, coka manayê 
mucadeleyê înan zaf giran 0. Coka ganî ma 
bi mucadeleyê înan şa bibîme. Çike ê ma, 
heme cinîyan temsîl kenê. Çike ê sembolê 
şeref û haysîyetê heme cinîyanê dinya yê. 


Seserra 21. e yê cinîyanê Rojawanî ya 

Kobanê de xirabinîye û rindîye da be 
pêro. No pêrodayîş de rindîye vejîye, 
rindîye kewte ser. Cinîyê Rojawanî bi no 
mucadele û serkewtişê xo sey rojî, sey 
tîje orteyê tarîyîya Rojhelatê Mîyanenî 
de bereqînê û ez hêvîdara ke bi na 
bereqîyayîşê xo heme şaranê na 
cografya rê benê roştî. 

Dilan Yaruk 

L i Kurdistanê 8’ê Adarê Roja Jinên 
Cîhanê bi çalakiyên hevpar ên rêx- 
istinên cihê yên navneteweyî destpê 
kirin. Di vê çarçoveyê de Meşa 8’ê Adarê 
ku 5 salan carekê li welatekî cihê tê dest- 
pêkirin îsal bi koordînasyona Kongreya 
Jinên Azad li Kurdistanê tê pêk anîn. Bi vê 
mebestê li gellek bajar û navçeyên Kurdis- 
tanê çalakiyên cihê têne lidarxistin. 

Çalakiya Navnetewî ya 4’emîn a Meşa 
Jinên Cîhanê ku ji sala 2000’an bi şûn ve 
ji 5 salan carekê li welatekî cûda tê lidarx- 
istin îsal li Kurdistanê, li Nisêbînê li ser 
sînorê Kantona Cizîrê tê destpêkirin. Ev 
meşa ku bi beşdariya jinên ji welatên cûda 
û bi mebesta berxwedana şervanên jin ên 
li Kobanê, li Kurdistan hate destpêkirin. 

Ev meşên ku yekem car di sala 2000’an 
de li Stenbola Tirkiyeyê hate destpêkirin, 
di 2005’an de li Sao Pauloya Brezîlya, di 
2010’an de li Burkina Faso û îsal jî li Kurd- 
istanê dom dike. Di çarçoveyê vê meşa ku 
ji alî Tora Çalakiyan a Femînîstên Gerdûnî 
|| organîzekirin wê sê rojan dom bike, di 
ê Adarê de li Nisêbînê, di 7’ê Adarê de 
Mêrdînê û di 8’ê Adarê de li Amedê pêk 
bê. Di dawiya bernameya meşa 3 rojî ku 
wê nûnerên SYRIZA’yê jî beşdar bibin 
de wê Karawana Femînîst a Ewropayê di 
9’ê Adarê de ji Amedê bi rê bikebe. Piştî 
gera gellek bajarên Ewropayê, wê di 17’ê 
Cotmehê de bigihîje bajarê Coimbra yê 
Portekîzê. 

Di çarçoveya vê meşê de wê çalakiyên 
ku ji alî rêxistinên jinan ên herêmî ve 
têne koordînekirin, li kolan û qadên ku 
ji berê ve hatine destnîşankirin bêne 
lidarxistin. Li van kolan û qadên ku hatine 
destnîşankirin wê çalakiyên wek; Xebatên 
atolyeyî, nîşandana fîlman û gellek çalaki- 
yên din ên çandî û hunerî bêne lidarxistin. 
Çalakiyên meşê yên ku wê bi sernavên 
‘Keda jinê’ ‘tûndiya li dij jinê’ ‘aşitî’ ‘sûda 
raya giştî’ bêne lidarxistin, wê 3 rojan 
dom bikin. Ev meşa ku bi beşdariya gellek 
rêxistin, komele û dezgehên jinan wê li 
Nisêbînê destpê bikin, piştî 10 rojan wê li 
Selanîka Yewnanistanê bi dawî bibe. 




JHUti A dlUMC 




HETA KU HEMÛ JIN AZAD filBIN 
EM DIMEŞIN 



mazûvaniya jinên cihanê dilce 


8 ’ê Adarê li her deverên Kurdistanê 
tê pîrozkirin 

Li Kurdistanê ji bilî çalakiyên di 
çarçoveya vê meşê de, li gelek bajar û 
navçeyên Kurdistanê jî çalakiyên cihê yên 
8’ê Adarê Roja Jinên Kedkar ên Cîhanê 
têne lidarxistin. Ev çalakiyên ku ji alî 
rêxistinên jinan ên herêmî ve têne lidarx- 
istin li Cizîrê destpê kirin. Ev çalakî, wê 
li Sêrt, Mêrdîn Colemêrg, Dêrsim, Wan, 
Bedlîsê, îdir, Farqîna Amedê, Bazîda Agirî 
û Pirsûsa Ruhayê ji alî jinan ve bi girseyî 
bêne pîrozkirin. Her wiha di çarçoveya 
van çalakiyan de li Qoserê, jinan, bi 
mebesta piştgirîdayîna ji nû ve avakirina 
Kobanê kermesekê pêk anîn û ji jinên li 
girtîgehan re pirtûk şandin. Li Kobane jî 
pîrozbahîyên 8’ê Adarê pêk hatin. 




Ji Nisebinê Heta Yewnanistanê 

Çalakiya Navneteweyî ya 4’emîn a Meşa 
Jinên Cîhanê, ji bo xatirê tekoşîna Kobanê 
ya şervanên jin ên kurd, bi beşdariya jinên 
endamên dezgeh û rêxistinên jinan ên 
biyanî, li Nisêbînê, li ser sînorê Rojava bê 
destpêkirin.Jinên biyanî yên ku ji bo meşê 
hatine Kurdistanê dane zanîn ku wan 
xwestiye bibine şahidên tekoşîna jinên 
kurd û bi vê mebestê xwestine meşa îsal 
li Kurdistanê bidine destpêkirin. Jinên 
biyanî diyar kirin ku jinên kurd di vê 

tekoşîna bêhempa de ne bi 
tenê ne û ew li ser navê 
hemû 


jmen 




istinên jinan beşdarî lê bikin bi girseyeke 
mezin a jinan rekora beşdariyê bidest bixe. 
Roja piştî mîtîngê, wê Mêvanên jin ên ku 
ji Brezîlya, Portekîz, Almanya, Amerika, 
Swîsre, îtalya, Rojava û ji Başurê Kurd- 
istanê hatine, wê biçine Birca Bizinê û 
Talaytepe û li wan deran daran biçînin. 


cîhanê 

têdikoşin. Meşa ku li 

Nisêbînê, li ser sînorê Rojava tê destpêki- 
rin, wê li Selanîka Yewnanistanê bi dawî 
bibe. 

Çalakiyên roja yekemîn, li Nisêbînê, li 
Navenda Çanda Mîtani, gotûbêja li ser 
mijarên di derbarê jinekolojî, dagirkeriya 
xweza û ekolojiyê û hin mijarên din ên ku 
jinan û mafê jinan eleqedar dikin destpê 
kir. Di vê çalakiyê de her wiha bi mebesta 
pêşengiya jinên şoreşa Rojava hunermend 
Mizgîn Tahir jî konsêrtekî da. Di roja 
duyemîn de, li Nisêbînê, li ser sînorê Cizîrê 
mîtîngek hat lidarxistin û bi berpirsên jin 
ên Kantona Cizîrê re hin hevdîtin hatin 
kirin. 

Mîtînga mezin li Amedê ye 

Roja 3’yemîn, li Amedê, li Qada îsta- 
syonê, bi beşdariya jinên ku di çarçoveya 
Meşa Jinên Cîhanê bûne mêvanên Kurd- 
istanê wê mîtînga mezin a 8’ê Adarê Roja 
Jinên Kedkar ên Cîhanê bê lidarxistin. 
Çavlirê ye ku ev mîtînga ku wê hemû rêx- 


Baroya Amedê pêşangeha 
wêneyan vekir 

Di çarçoveya pîrozbahiyên 8’ê Adarê 
Roja Jinên Kedkar ên Cîhanê de Baroya 
Amedê li Qesra Dadgehê ya Amedê 
pêşangeha wêneyan a Jinên di bin xeteriya 
tûndiyê de ne pêk anî. Di derbarê çalaki- 
yên Baroyê de Endama Lijneya Rêveber a 
Baroya Amedê û Koordinatora Navenda 
Şêwir û Sepandina Mafên Jinan Serap 
Yigit Erkuş da zanin ku ewê êdî her rojên 
xwe bi parastina mafên jinan derbas bikin. 
Erkuş diyar kir ku ji kîjan çînê û bi kîjan 
statuyê dibe bila bibe, hemû jin an bi 
awayê fîzîkî yan bi awayê gotinî yan jî bi 
hêza aborî rastî tûndiyê dibin. Erkuş got: 
“Me li Bismila Navçeya Amedê, li Salona 
Şaredariyê, di derbarê mafên jinan de 
civînek pêk anî û di wê civînê de diyar kir 
ku bila hemû jin zanibin ku weke Navenda 
Şêwir û Sepandina Mafê Jinan em ê mafê 
jinan biparêzin” Erkuş da zanîn ku ew 
ê li navçeyên weke Farqîn û Erxeneyê jî 
van civînan pêk bînin. Êrkuş her wiha 


ragihand ku ew ê bi domdarî li Buroya 
Baroyê ya Qesra Dadgehê li ser mafê jinan 
semîneran pêk bînin. 

Parêzerên jin ên Baroya Amedê jî wê 
tevlî meşê bibin 

Parêzerên jin ên Baroya Amedê jî 
ragihandin ku ew ê bi kincên neteweyî 
beşdariyê li çalakiyên Meşa Jinên Cîhanê 
yên ku wê di 7’ê Adarê de li Mêrdînê bêne 
lidarxistin bikin û dûre jî ew ê bêne Amedê 
û di mîtînga pîrozbahiya 8’ê Adarê Roja 
Jinên Kedkar ên Cîhanê de jî cih bigirin. 
Parêzera Endama Baroya Amedê Serap 
Yigit Erkuş di derbarê mijarê de da zanîn 
ku piştî beşdariya van çalakiyên cihê, ew ê 
biçine Girtîgeh û Malên Stargeh ên Jinan û 
ew ê di warê civakî û derûnî ve hewl bidin 
ku piştgiriyê bidine jinan. 

Meşa Jinên Cîhanê çi ye? 

Meşa Jinên Cîhanê, çalakiyeke Tevgera 
Çalakiyên Femînîstên Navneteweyî ye 
ku di sala 2000’an de bi mebesta komên 
bingehîn ên civakan, rêxistinên siyasî û 
derdorên ku bi armanca guherîna aborî 
û civakî yên ku li dij xizanî û tûndiya li 
dij jinê têdikoşin li hev bicivîne hatiye 
damezirandin. Koordînasyona Rêxistin- 
bûyîna Ewropa ya Meşa Jinên Cîhanê, 
di 15’ê Cotmeha 2014’an de berxwedana 
jinên kurd a li Kobanê pîroz kiribû û 
diyar kiribû ku ew ê çalakiyên Meşa Jinên 
Cîhanê ya 4’emîn li Kurdistanê bidine 
destpêkirin. Organîzasyonên çalakiyên 
Tevgera Çalakiyên Femînîstên Navnetewî 
yên li Tirkiye û Kurdistanê ji alî Kongreya 
Jinên Azad (KJA) ve têne birêve birin. 

Rizganê Emo 


Milet bi ziman û hunera xwe lcifş dibe 


Çetoyê Zêdo 

R izganê Emo, piştî ku Sovyet 
hildiweşe hêviya xwe ji şanoya 
kurdî nabire, lê hemû hewldanên 
wî yên ji bo şanoyê heta roja me nîvco 
dimîne. Piranî hunermendên kevn yên 
Ermenîstanê piştî hilweşîna Sovyetê 
bar dikin û diçin li welatên Ewrûpa bi 
cî dibin, ên mayî jî dev ji hemû karên 
hunerî berdidin û mîna ku qet şanogerî 
nekiribin li gundên Elegezê debara jiyana 
xwe ya rojane dikin. Rizganê Êmo jî mîna 
hunermendên dema xwe hatine jibîrkirin, 
lê wî hêviya xwe yekcar wenda nekiriye, hê 
jî li hêviya vegera huner û şanoya Kurdî ya 
“Zemanê Çûyî” ye... Ew bavê pênc zaroka 
ye û niha li gundê xwe yê ku lê dayîk bûye 
dijî û ji sala 1991’ê vir de wek mamosteyê 
zimanê rûsî dersê dide û gerînendetiya 
dibistana gundê Ortaçiya dike. Gelek 
amûrên mûzikê dikare çê bike û li wan 
bixe... 

Emo kalemêr û çinareke şanoya kurdî 
ku li welatên Qafqafsê di bin sîwana Sovy- 
etê de salên dirêj bi dehan lîstik pêşkêşî 
kurdên wê dere kiriye û hîmekî giran bo 
jîdariya çanda kurdî ya li wir daniye. Emo 
ku piştî xebata xwe ya bi dehan salan wek 
teqawûtekî zana û bi xwe bawer jiyana xwe 
didomîne bang li ciwanên kurd dike da ku 
bi zimanê xwe, çanda xwe bi hêztir bikin û 
bigîhîjinin dahatûyê. Emo, pirsên me yên 
di derbarê jiyan, xibat û rewşa heyî û ya 
berê ya kurdên Qafqasya’yê de bersivand. 

We bi kîjan şanoyê re dest bi der- 
hêneriyê kir? Hun dikarin qala wê 
bikin? 

Sala I978an de, dema min ji bedewiyetê 
dîplomaya xwe hilda bi “Teyrê Elegezê” 
min destûra rejîsoriyê wergirt. Piştî saleke 
din, me dîsa ev şano derxist. Nivîskarê 
şanoya “Teyrê Elegezê” Waçê Harûtûnyan 
bû. Ji zimanê Ermeniyan, Emerîkê Serdar 
bo kurdî tercume kiribû. Mijara şanoyê 
destebiratiya Kurd û Ermanan bû; dema 
kurd û ermen ji ber zilma Romê direvin 
de derbas dibe. Şano li ser yekitiya kurd û 
ermanan li dijî tirkan bû. Mêrxasê sereke 
jî navê wî Heso bû. 

We şanoya Elegezê çawa birêve 
dibir? 

Dema Sovyetê hemû karên şanoyê, bi 
peywira dewletê dihate kirin. Di planê me 
de me salê sê şano hebû. Butçeya me hebû, 
me digo çi lazim e, didane me. Ji bo dilqan 
cil û berg, me daxwazên xwe dibir ba hu- 
kumetê, hemû kostumên me, wan didirût. 
Ji bo tiyatroyê çi lazim bûya dewlatê dida. 
Dema em diçûn derveyî Elegezê hemû 
xerca me didan. Avtomobîla me hebû 
şofêre me jî Nado Mahmûdov bû. Em bi vê 
avtomobîlê diçûn heta Gurcîstanê. Li Er- 
menîstane çiqas gundê kurmanca hebû em 


diçûn wir, paşê em diçûn Gurcîstanê, cari- 
nan hefteyeke li ser hev me dilîlst. Hemû 
tiştên ji me re lazim dibûn, me dibir dida 
berpirsên şanoyê re, çi dekor çi qostim 
hemû dewletê dida. Dewletê ji bo xebatên 
artîsta tiştek nedida, lê hemû artîst bi keda 
xwe dihatin, bi dilê xwe dihatin. Lê dema 
em diçûn derve hemû mesrafa rê dewletê 
dida, Avtobûsa me hebû, an dema em 
diçûn bilêtê me yê balefirê jî dewletê dida. 

Dema hun wan rojan tînin bîra xwe, 
hun çi hîs dikin? Dîsa em qala wan 
salan bikin kîjan şikil tê bîra we? 

Hemû weke doh di bîra min de ye. Bîna 
dikê, bîna perde... Weke ku dîsa dixebitim 
û dîsa ciwan dibim. Di bîra min de gelek 
tişt mane, dema xeber bidim ez ê pênc sala 
zêde emir bikim. Bîna wan rojan, dema ku 
piyase me dihate qebûl kirin ji bo ku em 
bilîzin, em pir kêf xweş dibûn, cihê ken û 
laqirdiyan bû. Di gelek şiklên bedewitiyê 
de xebitîm. Hemû xebat tê berçavên min, 
ji hemû şanoyên min, ez xwe dibînim. Piştî 
erdheja 1988’an qulûba me hilweşiya, êdî 
hukumetê go bila milet ava bike, lê macal 
nebû... Wextê kes qîmetê nede hunerê 
û pişgiriya wê neke, hertişt têk diçe. Wê 
demê dewletê dihişt ku em bi kultur û 
çanda xwe mijûl bibin û bi zimanê xwe 
şanoyê bikin. 

Lîstikvanên we kî bûn? 

Bi eslê xwe ne artîst bûn, lîstikvanên 
me ji dil bûn. Her yek li derekê dixebitî, 
xebatkar bûn, mamoste hebûn. Hemû jî 
kurdiya wan pak bû. Artistiya wan me hîn 
dikir, hemû şanogerên kurd ên li vir, min 
perwerde dida wan. 

We şanoyên xwe çawa hazir dikir? 

Artîstên me her yekî karekî din dikir. 
Dersdar jî hebûn, min dersên artîstiyê 
dida. Min wexta ku têkst datanî, me rol 
belav dikir. Me dizanîbû ew dilqa kî dikare 
bilîze, hefteyek me dida wan û dixwendin. 
Carinan nikarîbûn, min heta ew dida ras- 
tikinê, pişt re me dida ezberkirinê, yekî din 
ji pişt perdê sûfle dida. Me şanoyê xwe di 
hundurê du-sê mehan de hazir dikir. Pro- 
vayên me, artîklasyonê de heta ku artîstan 
ezbera xwe hal dikir, em dixebitîn. Yekî 
dema xwe şaş dikir, ji piş perdê sûflêrê 
me jî hebû. Sehneya me fireh bû, dekor û 
kostumên me temam dibû. 

Di rolên jinan de, we zehmetî hebû? 

Belê, carinan di dilqan de mêr dilîstin. 
Tenê keçikê azib dikaribû bilîsta... Yên din 
me dewsa jin mêr dida lîstin. Jin zû bi zû 
nikaribû bihata şanoyê bixebitiya. Keçikên 
azib hebûn, dema ku ji bo dilqê jina ni- 
karîbûn, me mêrek dida lîstin. 

Ji bilî şanoya kurdî, hûn di şanoyên 
din de xebitîn? 



Ez di şanoya Ermenan de du salan 
şikilkêşdar û bi karê deqorê re eleqeder 
bûm. Ermenen ku bi me dixebitîn zimanê 
me fam nedikirin, di karên teknîkî de 
alikariya me dikirin. Li moskowê di Festîla 
miletên biçûk de, ji bo min gelek spas- 
name dane min. Miletên din bi şanoyê me 
gelêki şa dibûn, li Moskowê dema ditîtin 
şa dibûn. 


Tûrneyên we çawa bûn? 

Dema em diçûn tûrneyê me du şano 
bi hevre dibir. Çiqas festîval hebûya em 
başdar dibûn, dema em diçûn koma 
reqasê jî bi me re dihat. Kurdên Kaza- 
kistanê dema çavli me ketin, pir kêfa wan 
hatibû. Dema em diçûn kîja gundî, me 
didîtin gelek kêf dikirin. Miletên din dema 
me temaşe dikirin gelek şa dibûn. Ji bo ku 
cil û bergên me reng reng bû dihatin bi me 
re şikil dikişandin. 


Belgeyên şanoyên we niha li ku ne? 

Me nizanîbû ew ê îro zeman wiha bibe. 
Gelek belge, li cem min in. Min hin ji wan 
da Alîxanê Memê, gelek şiklên min birin 
lê şûnde neanî... Ev şiklê(Wêne) Lenîn e, 
di spasnameyê de, camêran qedrê 
me digirtin. Hemû afişên me dewletê 
hazir dikir, şikilkêşe me yê “Kerr û kulîk” 
jî kurd bû. Teksta şanoyê li cem min e, hê 
weke destnivîsar e, hemû şikil li cem Çîço 
ye û gelek şikil jî li cem wî heye. 


Hûn niha bi çi mijûl dibin? 

I99iê û virde di dibistana gundê Or- 
taçiya berpirsyar û mamostetiya zimanê 
Rûsî dikim. 


Ku derfetê we hebûya, hûn dixwazin 
kîjan şanoyan çê bikin? 

Niha kela Milet rabûye, dixwazim ku 
miletî çê bikim. Mêrxastî, Derwêşê Evdî, 
şanaoyên bo yekitîyiya Kurdan û rêberên 
kurd Nemir Barzanî, hemû mezinên 
kurda. 

Ji Kurdistanê bangî we 
bikin bo şanoyê, hûnê 
biçin? 

Ez ê bireqisim û bêm, bi 
dileşq dikarim bêm. Rast e, 
sîh sal ne hindik e... Emir 
hebekî derbas bû, cahil 
nînim, lê dileşq dikarim 
bêm. 


Ji bo şanoger û hunermend kurd 
hun dixwazin çi bibêjin? 

Bila pêşdeçûyînên baş bikin, di hemû 
huneran de başdarî hunarî dunyayê 
bibin. Divê hunera Kurdî di nav milletê 
din de werin kifş kirinê. Millet bi ziman 
û hunera xwe tên kifş kirin. Em miletekî 
kevn in, divê ev were zanîn. Arsen Poladav 
himdarê şanoya ermena bû, lê niha er- 
men vêya naxwazin bibêjin. Gelek tişt 
bi zanebûn nahêlin kifş bibe. Divê werin 
zanîn. 


Kîye? 

Rizganê Emo, di sala 1950Î hate dunyê. 
Dibistana seretayî li gundê Ortaçiya 
xwend. Pişt re dibîstana navîn li nehiya 
Axbaranê pişt re li Elegezê xwendina xwe 
xelas dike. Di navbera salên 1969 û 1971’ê 
de ji bo eskeriya Sovyetê diçe Elmanya. 
Perwerdehiya şanoyê li Moskowê di 
1973’an de destpê dike û bi dereceyeke 
serketî tê qebûl kirin, pişt re derfetên wî 
nahêle li wir dewam bike û perwerdehiya 
xwe li Ermenîstanê heta sala 1977’an 
didomîne û di sala 1978’an mezûn dibe. 
Yekem derheneriya şanoyê bi lîstika “Tey- 
rê Elegezê” di sala 1978’an dike û destûra 
Rejîsoriyê bi vê pêşandeyê hildigire. Bi lîs- 
tikvanên kurd yên ji Elegezê re, ji 1978’an 
heta sala 1988’an bi dehan şanoyên Kurdî 
derdixe. Heta ku erdheja Ermenîstanê 
ya di sala 1988’an de weke berpirsê giştî 
yê şanoya Elegezê dixebite. Beşdarî gelek 
festîvalên welatên Sovyetê ku taybetî kurd 
lê hebûn, mîna; Moskowa, Kazakîstan, 
Gurcîstan, Azerbeycan û 
li Ermenîstanê gelek 
pêşandeyên şanoyên 
wî çê dibin. 

James Rich li dîwana Mîrê Silêmaniyê 



Mehmet Gultekin 


C laudius James Rich ê arkeolog û 
zimannas ku ji sala 1808’an pêve 
wekberpirsiyarê şirketa East India 
Company li Bexdayê kar dikir. Ew di 
bihara sala 1920 an de ji ber tendirustiya 
xwe dixwaze ji germa Bexdayê bi dûr keve 
û demekê li warekî hênik derbas bike. Ew 
tev hevjina xwe û şandeke ku ji xristiyan, 
cihû, tirk, faris û Hindistaniyan pêk dihat 
berê xwe dide Kurdistanê. 

Dema Rich û hevalên wî di gulana 
1820’an digihêjin quntara çiyayên Kurd- 
istanê yên serê wan hê bin berfê de nin, 
deştên şîn yên gelekî berhemdar bi av, 
kanî û çeman, ew gelekî dilxweş û bêh- 
nfireh dikin. 

Piştî ku ew li deşta Silêmanî kon vedigi- 
rin, Mehmûd Paşa ê mîrê herêma Silêmanî 
tê dîtina wan. Rich hin berê bavê wî ê bi 
navê Mîr Evdirrehman jî nas kiribû û wan 
hevdu gelek ecibandibûn. Piştî ku mîr 
bixêrhatina wan a li Kurdistanê dike, ew 
Rich û şanda wî vedixwîne Silêmaniyê. 

Piştî demeke kurt James Rich û çend 
hogirên wî tên Silêmanî li qesra Mîr 
Mehmûd. Mîr li ber derê dîwana xwe 
pêşwaziya Rich dike, wî dibe di dîwanê de 
li cem xwe dide runiştin, Rich dibêje ku 
li hember wan jî endamên şêwirmendiyê 
tev birayê mîr ê bi navê Osman beg jî 
runiştibûn. Mehmûd Paşa ji Rich re dibêje 
ku bavê wî ev qesr daye ava kirinê, divê ew 
hindekî bê nûjen kirinê, lê belê ji ber ku 
mirov nizane, ka piştî çend rojan faris an 
jî tirk wê êrişan bikin. James di vê çarçovê 
de li ser rewşa herêma Silêman dinivîse 
ku mîrê wê gelek caran di navbera îran û 
Osmaniyan de dikeve tengasiyê, ji alîkî de 
farisan ji wî dirav dixwastin û ji aliyê din 
de jî tirkan qebûl nedikirin ku ew diravan 
bide wan. 

Ziman, dîrok û etnografya kurdan gelekî 
bala James Rich dikişîne. Rich ji giregirên 
kurdan ên di dîwanê de pirsan di derbarê 
bingeh û sîstema civaka kurd dike. Ew 
jî di bersîvên xwe de dibêjin ku civaka 
kurd li ser du paran avabûyî ye, yek ji wan 
Kurdên eşîr ên ku nîv koçer û şerkar in û 
ên din jî Goran in yên ku cîwarbûyî nin û 
bi piranî bi cotkariyê ve mijûl in. Ev cudatî 
ji axaftinên wan ên di dîwanê de jî diyar 
dibe. Dema Rich dibêje, wekî wî bihîstiye 
ku mîrê Sineyê ji çîna Goran e, hazirên di 
dîwanê de vê ramanê tesdîq dikin û mîr 



Mehmûd jî bi serde dibêje ku, ew bi xwe 
esilzadeyeke ji eşîra Kermanî ji binemalê 
Baban e û cîwarê eslî yê vê eşîrê di nav 
çiyayên li ser sînorê îranê ye. 

James Rich ji wê demê pêve demeke 
dirêj li Silêmanî di maleke li rexê qesra 
paşê de dimîne û gelek caran bi mirovên 
zana re dan û standinên agahî û ramanên 
li ser Kurdan dike. Weke mînak yekji 
wan ji Rich re dibêje: „Carekê mîrê Sineyê 
ji bavê Mîr Mehmûd ê mîrê Silêmaniyê 
pirs kiriye ku, gelo çima mirovên wî 
evqas qedrê wî digirin, lê yên wî bi xwe wî 
nahesibînin her çiwas ew bi wan re bi 
merdî tevbigere jî. Mîr Mehmûd 
bersîva wî dide, wekî ji ber 
ku ew ne serokê eşîrekê ye 
û mirvên wî jî ne girêdayî 
eşîrekê nin û bi berdewamî 
dibêje ku, ew ango mîrê 
Sineyê çiqas hewl dide bila 
bide, wan çiqas bi cil û berg 
bike, xwarin bide wan an 
jî wan dewlemend bike 
bila bike, dîsajî ew 
ê qedrê wî negirin 
ji ber ku ew tenê 
xulamên wî lê 
ne pismamên 
wî nin. 

James Rich 
dinivîse ku 
ew bi xwe 
li Bexdayê jî 
bûye şahadê 
vê têkiliyê ku dema 
rêberên kurdên eşîr 
li wir di sirgûniyê de 
bûne, mirovên wan 
bi her awayî alîkarî û 
xizmeta wan kirine. 

Mîrekî kurd bi navê 
Xalidjiwire salix 
daye ku, dema ew ji 
aliyên Osmaniyan 
deji desthilat- 
dariya xwe hatiye 
bi dûr xistin, 
mirovên wî hemû 
gem û zînên 
hespên xwe û 
nexşeyên mayîn 
yên zîvînî li ber 
wî raxistine û 


gotine ku ew dikare wan biqulibîne dira- 
van û bona hewcedariyên xwe bikarbîne. 
Ew vê sîstemê bi wê rastiyê ve şirove 
dike ku, ev mîr û serokeşîr di 
dema serweriya xwe de ji 
wan re kêrhatî nin, mal 
û ax didin wan, her 
waxt hesp û çekan 
diyarî wan dikin û 
pirsgirêkên wan safi 
dikin. 

Kurdên Silêmaniyê 
ji Rich re gotine ku, 

ew naxwazin 
ji çiyayên xwe 
dakevin, li deştê 
cîwar bibin û tenê karê 
bi karê catkariyê ve mijûl 
bibin. Lê ger ku ew çiya û 
zozanên wan herdem di 
destê wan de bin ku ew 
bikaribin di serdemên 
tevlihevî û serêşiyan de 
xwe bispêrin wan, wê 
demê ew dikarin pê 
re hin demên salê 
dakevin deştê û cot- 
kariyê jî bikin. 

James Rich bavê 
Mîr Mehmûd ê bi 
navê Evdirrehman 
bibîrtîne, qala 
dostaniya xwe a bi 
wîre dikeûji hazi- 
ran re dibêje ku, 
Mîr Evdirrehman 
dixwast herêma 
xwe ji Osmaniyan 
û ji mîrektiyên 
cînar serbixwe 
bike. Lê belê Os- 
maniyan ev yek 
qebûl nekirine û 
ji wi re pêşniyar 
kirine ku ew 
bibe mîrêmîranê 
Bexdayê, lê wî 
ev yek ne eci- 
bandiye. Rich jî 
ev helwesta wî 
rasttir nirxan- 
diye, ji ber ku Mîr 
Evdirrehman pêre 
ji wî e gotiye: ”Her 
çiqas 
min di- 
karibû 
bibim 


wezîrekî sereke jî, lê belê ez gulmek ji ava 
sar a çiyayên xwe nadim hemû bexş û xe- 
latên dewletê. Ger ez li Bexdayê cîwar 
bibama, dine ku ez bihêztir û 
dewlemendttir bibûma, lê bi 
wî awayî nesla Baban wê 
bi destê min têk biçûya." 
Kurdek ji nav civakê 
jî piştî van gotinên 
Rich dibêje ku, lê hin 
mîrên kurd hebûne 
ku berê xwe dane Bex- 
dayê, xwe weke gayekî 
firoten tirkan û serê xwe 
li ber wan tewandine, lê 
belê êdî li Kurdistanê sozê wan 
ji kerekê re jî derbas nabe. Kurdekî 
din ji civatê jî dibêje, serêşiya me ji hes- 
ûdiya di navbera mîrên me, ji serhişkiya 
wan tê, tirk û faris jî yekê baş dizanin û 
goreyî berjewendiyên xwe wan dijî hevdu 
bikartînin, ger wisa nebûya tirk û farisan 
nikaribûn piyê xwe bavêjin Kurdistanê. 

Her çiqas ji heyama James Rich heta 
niha gelek tişt guherîn, lê di du tespîrtên 
wî ên giring de bi rengekî cuda be jî hin 
astengî li benda guhertinên bingehîn 
henin. Ya yekê ew balê dikişîne li ser 
rewşa dijwar a herêma Silêmanî û pêre ya 
tevahiya Kurdistanê ku ew rasterast di bin 
êrişên Romî û Eceman de nin. 

Xala din jî ew e ku, Rich bi mînakan 
qala bêtifaqiya mîrên kurdan dike û wek 
sedema sereke jî hesûdiya di navbera wan 
destnîşan dike. Evyek jî di roja îroyîn de 
êwirîye pêvajoyeke nû ku nakokiyên di 
navbera rêberên kurd û alîgirên wan de 
êdî ne zêdetir ji ber sedemên hesûdiyê lê 
bi piranî ji ber leca di navbera îdeolojiyan 
û badora dewletên cînar pêktê. 

James Rich ê ku sala 1787’an hatiye 
dinê û di sala 1821’an di temeneke gelek 
ciwan de li Şîrazê miriye, ev bîranînên xwe 
di dema rêwitiyên xwe de rojane nivîsand- 
ibû. Lê belê tendirûstiya wî dest neda bû 
ku ew wan ji bona çapê amade bike. Piştre 
hevjina wî ew wek du pirtûk amade kiriye 
û daye çapkirinê. 

James Rich di dema mayîna xwe a 
dora 13 salan li îraq û Kurdistanê de 
bi taybetî li herêma Mûsilê li lêkolînên 
arkeolojîk yên gelek hêja pêkanî bû, ev 
xebatên wî li rojavayê gelek deng dabûn. 
Piştî wî gelek zanyar ên wek Layard, Sir 
Austen Henry ev xebat berdewan kirin. 
Her wiha ji ber ku salidayînên wî yên 
derbarê mirov û herêmên Kurdistanê jî 
pir balkêş bûn, pey wî re kesên wek Sir 
John Mackdonald(i8i8), Lieutenant- 
Colonek Shiel (1838), Richard Wilbraham 
û Horatio Soutgate(i938) jî çûbûn başûrê 
Kurdistanê, bi taybetî herêma Silêmaniyê 
û piştre lêkolîn û bîranînên xwe yên 
gelek gelek kêrhatî di pirtûkên xwe de 
weşandin. 


James 

Rich ê ku sala 
1787’an hatiye dinê 
û di sala 1821’an di 
temeneke gelek ciwan 
de li Şîrazê miriye, ev 
bîranînên xwe di dema 
rêwitiyên xwe de ro- 
jane nivîsandibû. 

M uzîkjenên kuçeyan ku li piraniya 
metropolên cîhanê û li Tirkiyeyê jî 
li Stenbolê bûne hêmaneke çandî 
ya kuçeyan vê carê li Amedê jî derketin 
ser dikên xwe yên kevirîn. Hewl didin ku 
stranên kurdî bistirên jî şêniyên Amedê li 
dora xwe kom dikin û bi awazên kurdî ew 
dicoşînin. 

Mûzîkjenên kuçeyan ku vê carê berê dane 
kuçeyên Amedê, di derbarê muzîk û çanda 
mûzîka kuçeyan de pirsên me bersivandin. 
Berpirsê ‘Koma Kolan’ Mazlûm Yerlîkaya 
ku ev çend meh in li kuçeyên Amedê çanda 
mûzîka kuçeyan dane destpêkirin da zanîn 
ku di destpêkê de gel bi awurên seyr û sosret 
li wan temaşe kirî ye lê ew awurên seyr û 
sosret roj bi roj veguheriye xweşbîniyeke 
coşdar. 

Hun çawa li hev civiyan û hun kîjan 
enstrumentan bikar tînin? 

Li gellekbajarên mezin mûzîka kuçeyan 
çandeke wan bajaran e. Em li Amedê dijiyan 
û me bala xwe dayê ku li Amedê di vê qadê 
de valahiyek heye û me biryar da ku em li 
Amedê dest bi mûzîka kuçeyan bikin. Di 
destpêkê de em sê heval bûn lê dûre hev- 
alekî din jî tevlî me bû û em bûne çar kes. Di 
demên pêş de em li bendê ne ku hin hevalên 
nû jî tevlî me bibin. Em enstrumentên weke; 
santûr, erbane û gîtare bikar tînin lê belê 
em dixwazîn bilûrê jî tevlî enstrumentên 
xwe bikin. Em dixwazin hevaleka jin jî ji 
bona vokalê tevlî me bibe. Em hevalên hev 
ên 7-8 salan in û em ji berê ve bi mûzîkê re 
mijûl dibûn û me biryar da ku em li Amedê 
li kuçeyan muzîkê bikin. Di koma me de 
hevalê me Alîcan Ecer santûrê, Şahan Yegûl 
def û erbane, gîtarê hevalê me Abdula 
Ûngûr bikar tîne û ez Mazlûm Yerlîkaya jî 
solîstiyê dikim. 

Hun şêweyê mûzîka xwe çawa bi nav 
dikin? 

Em muzîkeke gerdûnî pêk tînin lê belê em 
hewl didin ku muzîka gerdûnî û ya kurdî lî 
hev bigoncivînin. Li aliyekî mûzîka me ya 
kevneşopî ya dengbêjan fêrî me kiriye û ji 
aliyê din ve mûzîkeke gerdûnî. Em dixwazin 
bi newayên kurdî xwe noqî nav deryaya 
mûzîka dinyayê bikin. Bi vî awayî em ê 
dikaribin mûzîkeke nû derxin holê. Santûr ji 
xwe di mûzîka kurdî, ya Îranî û ya Rojhilata 
Navîn de enstrûmaneke resen e. Em dixwa- 
zin bi serkêşiya vê enstrumentê û şîroveya 
xwe li kuçeyan mûzîka xwe bigeşînin. 

Li Metropolên mezin ên dinyayê 
ji mûzîka kuçeyan re elaqayek 
mezin heye, li Amedê çawa hate 
pêşwazîkirin? 

Li metropolên Tirkiye’yê û yên cîhanê ji 
ber ku ji berê ve li kuçeyan mûzîkên kuçey- 
an bi gelek şêweyan têne kirin, li wan deran 
mûzîka kuçeyan weke çandeke wan bajaran 
rûniştî ye. Lê belê li Kurdistanê, ji ber ku 
nehatiye kirin, ev cûre mûzîk pir nehatiye 


naskirin. Dema ku me li Amedê, li kuçeyan 
dest bi mûzîkê kir, ji ber hin bertekên 
nexweş em ketin dûdiliyê. Lewre yên ku 
li me temaşe dikirin ji mûzîka kuçeyan re 
xerîb bûn. Lê belê di nav demê de, roj bi roj 
baldariyeke baş çê bû. îro êdî dema li deran 
dema rastî me tên dibêjin ka hun kîjan rojê 
li kîjan kuçeyê mûzîk dikin. Di pêvajoya 3 
mehan de baldariyek baş çê bû û êdî em 
bi dilekî rehet mûzîka xwe dikin. Ji ber ku 
dema em li kuçeyan mûzîk dikin gel li 
me kom dibe, zarokên boyaxvanên pêlav 
têne cem me da ku pêlavan boyax bikin. 
Xwediyên dukanan dixwazin em li ber du- 
kanên wan mûzîk bikin da ku kesên li dora 
me kom dibin ji dukanên wan pêdiviyên 
xwe bikirin. Ji bilî Amedê, em li metropolên 
Tirkiyeyê û li bajarên din ên Kurdistanê 
jî digerin. Lê bi taybetî em dixwazin ku li 
bajarên Kurdistanê vê çandê mayînde bikin. 


îr ku 
idora 
ilavan 
in. 


Heta niha we albûm derxistiyê yan 
na? Xebatên we yên albûme hene? 

Berî her tiştî em dixwazin bi şêweya 


mûzîka 
xwe, 
mûzîka 

gerdûnî de ji xwe re cihekî 

peyda bikin. Em li dijî mûzîka ku tenê bi 
armanca bazarkirinê tê kirin e. Li bajarên 
Kurdistanê û li yên Tirkiyeyê jî em dixwazin 
li dij ev şêwe mûzîkê bertekeke hunerî pêk 
bê. Em li kuçeyan pir bextewar in. Me xwest 
ku em şanî mirovan bidin ku li kuçeyan jî 
dikare çalakiyên çandî û hunerî bêne kirin. 
Derxistina albûmê ji aliyekî ve ji bo me cihê 
tirsnakiyê ye, ji alî din ve jî tiştekî xweş e. Lê 
belê em hemû xwendekar in. Em komeke 
nû ne û li gor derfetên xwe yên îroyîn em di- 
karin bigihîjin hev û li kuçeyan mûzîk bikin. 
Her wiha pirsgirêkên me yên aborî hene, 
enstrumentên me kêm in û yên di dest me 
de jî pir kevn in. Ji ber van bêderfetiyan em 
ne dikarin û ne jî diwêrin dest bi amadekari- 
yên derxistina albûmê bikin. Wekî din; 
hem li Tirkiyeyê û hem jî li Kurdistanê, di 
warê peydakirina sponsoran de pirsgirêkên 
mezin hene. Mixabin ji bo xebatên çandî 
û hunerî piştgirîdayîn pir kêm e. Lê li gel 

tiştî, li gor bajarên Tirkiyeyê, 
rewşabajarên Kurdistanê 
pir baştir e, lewre li 
Kurdistanê hêjî 
çand û huner bi 


rehên xwe yên jîndar bi civakê ve girêdayî 
ye û zarokên Kurdistanê di nav hunerê de 
mezin dibin. Em bixwe jî di nav çand û 
hunera ku bi şîn û şahiyên vî gelî kemiliye 
de mezin bûn û vê yekê sûdeke mezin li me 
kir ku em îro karekî hunerî dikin. 

Tê gotin ku mûzîka kurdî xwe dûbare 
dike, hûn vê angaştê çawa dinirxînin? 

Di wê mijarê helwesta me ev e. Weke 
nimûne; Dema ku ez bi tenê dimînim û 
dixwazim ji xwe re mûzîk guhdarî bikim, 
ez dengbêjên berê guhdarî dikim. Dema ku 
mirov stranên dengbêjan û yên îroyîn pergî 
hev dike, mirov dibîne ku gotin û newayên 
wan dengbêjan hatini revîzekirin û li îro 
hatine goncivandin. Rast e, ev dubarekirin 
e, lê belê hunermendên ku bi şêweyên xwe 
yên xas derketine meydana hunerê jî hene. 
Ciwan Haco yek ji wan hunermendan e û 
şayanî rêzgirtinê ye. Tîneke mezin û geşedar 
li mûzîka kurdî kirî ye. Em naxwazin 
stranan dubare bikin. Em hewl didin ku bi 
şîroveya xwe stranên gelêrî bistirên lê em 
dixwazin stranên nû jî çê bikin. Derfetên me 
çênebûn ku em stranên xwe di axa xwe de 
bistirên. Lê hêdî hêdî wê ev yek jî pêk bê û 
em ê bi vî awayî mûzîka xwe bigeşînin. 

Di mûzîka kurdî de têmayên şînê û 
yên şahî û govendê bi hev re ne. Lê îro 
hun hewl didin ku ji mûzîka kurdî re 
qadeke din vekin. Hun ê dikaribin vê 
yekê pêk bînin? 

Li gor baweriya me, divê hunermend di 
stranên xwe de hem kêf û coşê û hem jî kul 
û xeman bibestîne. Wek nimûne; Strana 
‘Were Têlî’ hem dilgeşî û hem jî xemê di xwe 
de dihundurîne. Li gel van xalan, her wiha 
em dixwazin mûzîka kurdî bi çêjeke gerdûnî 
jî bikar bînin. Di stranên xwe de em carinan 
dikenin, carinan digirîn û carinan jî govendê 
digirin û dibin govendger. Lê belê em 
carinan xembar jî dibin û carinan em hestên 
wekheviyê jî tînin ziman. Jixwe hemû ev 
rewşên mirovî di dilê kurdan de hene. 






